Ρήξη, για ένα βήμα μπροστά\nPosted: July 27, 2015 / in: Η Αλλη Οψη / Comments Off on Ρήξη, για ένα βήμα μπροστά\nΣημαντικές διεργασίες για το εργατικό και νεολαιίστικο κίνημα συντελούνται με ταχύτητα τις τελευταίες εβδομάδες. Η μνημονιακή μετάλλαξη του κυβερνόντος κόμματος, που έρχεται σε απόλυτη αντίθεση με τη λαϊκή βούληση του 62% του «Όχι» στο δημοψήφισμα, αλλά και την αγωνιστική, ανατρεπτική στάση όλων των αριστερών, ακόμα και εντός του κόμματος του ΣΥΡΙΖΑ, κάνει ακόμα πιο επιτακτική τη λήψη αγωνιστικών και ενωτικών πρωτοβουλιών. Πράγματι, ο καθένας αντιλαμβάνεται ότι κάτι το πολιτικό υπάρχει στον ζεστό καλοκαιρινό αέρα του φετινού καλοκαιριού και ότι σε κάθε πόλη και γειτονιά, χώρο εργασίας ή στέκι, ο κόσμος της Αριστεράς αλλά και συνολικά η κοινωνική πλειοψηφία, συζητά εντονότερα από ποτέ τις προοπτικές που ανοίγονται για να μην καμφθεί η λαϊκή αντιμνημονιακή δυναμική.\nΣημαντικές και αρκετά μαζικές για την εποχή ήταν και οι κινητοποιήσεις ενάντια στα δολοφονικά μέτρα που ψηφίζονται στις παρωδίες κοινοβουλευτικής δημοκρατίας, κάθε Τετάρτη στη Βουλή. Γίνεται όμως σαφές σε όλους και όλες, ότι για να νικήσουν οι αγώνες και να ανατραπούν τα σενάρια κοινωνικής καταστροφής που ήδη βρίσκονται σε υλοποίηση, χρειάζεται πιο αναβαθμισμένη και πολιτικά αιχμηρή κοινή δράση των κοινωνικών και πολιτικών δυνάμεων που παλεύουν και δεν αποδέχονται το μονόδρομο των μνημονίων, του χρέους και της ευρωυποταγής.\nΣε αυτή την κατεύθυνση, μια σημαντική κοινωνικοπολιτική πρωτοβουλία ανέλαβαν συνδικαλιστές, αγωνιστές, νέοι και διανοούμενοι μέσα από ένα κείμενο- έκκληση «για ένα μαζικό λαϊκό κίνημα του «Όχι μέχρι τέλους» για να μην περάσει το νέο, πιο βάρβαρο μνημόνιο». Οι αρχικές υπογραφές φτάνουν τις 250, και αντιπροσωπεύουν ένα πραγματικά ευρύ δυναμικό αγωνιστών και αγωνιστριών του εργατικού και λαϊκού κινήματος, της νεολαιίστικης πάλης, στελέχη από τους χώρους της Αριστεράς της ρήξης καθώς και ανθρώπους της τέχνης και του πνεύματος. Η κρίσιμη αυτή πρωτοβουλία θα κορυφωθεί αυτή τη βδομάδα, καθώς την Τρίτη 28 Ιουλίου, στις 7.30 το απόγευμα στο πανεπιστήμιο της ΑΣΟΕΕ καλείται η πρώτη συνέλευσή της, που αναμένεται να αποτελέσει ένα μαζικό πολιτικό γεγονός.\nΠαράλληλα, μια πληθώρα πρωτοβουλιών λαμβάνει χώρα σε όλη την Ελλάδα. Επιτροπές του «Όχι μέχρι τέλους» συγκροτούνται μέσα από συνελεύσεις που συσπειρώνουν ήδη σημαντικό δυναμικό, παρά τη δυσκολία της περιόδου. Αλλά και στο επίπεδο της θεωρητικής αναζήτησης, η συζήτηση έχει φουντώσει καθώς ένας πλούσιος διάλογος μέσα από συζητήσεις, εκδηλώσεις, αρθρογραφία κ.α. παίρνει σάρκα και οστά. Όλα δείχνουν ότι το τοπίο στο λαϊκό κίνημα και την Αριστερά δε θα είναι ποτέ το ίδιο.\nΕμπρός να σηκωθούμε όλοι λίγο ψηλότερα! Για μια μεγάλη λαϊκή ανάταση. Για μια νέα προοπτική που αξίζει στον κόσμο της εργασίας. Μπορούμε να νικήσουμε. Και θα νικήσουμε!»\nΜε αυτό τον αγωνιστικό και ελπιδοφόρο τόνο ξεκινά, η έκκληση που υπογράφουν μέχρι στιγμής 250 συνδικαλιστές και συνδικαλίστριες, αγωνιστές, νέοι και διανοούμενοι. Και αυτό το πνεύμα διαπερνά όλο το κείμενο, αλλά και την ουσία της κοινωνικοπολιτικής πρωτοβουλίας. Δεν αρκεί η οργή για την ψήφιση από την «κυβέρνηση της Αριστεράς» του πιο βάρβαρου πακέτου μνημονιακών μέτρων, ούτε η απογοήτευση από την παραχάραξη της λαϊκής ψήφου ή και το αίσθημα προδοσίας που αισθάνονται πλατιά λαϊκά στρώματα από τη διάψευση των προσδοκιών τους. Απαιτείται ανάταση, αισιοδοξία και πίστη στη δυνατότητα να υπάρξει και να επιβληθεί από τους αγώνες του λαού ένας διαφορετικός δρόμος από τη θανατική καταδίκη του ευρωμονοδρόμου. Είναι ανάγκη να αναιρεθεί η ηττοπάθεια και η απογοήτευση για να μην επιβληθεί η φτώχεια και η αδικία και για να μην αφήσουμε στο έδαφός τους να σηκώσουν κεφάλι οι αντιδραστικές, φασιστικές δυνάμεις. Αν ο λαϊκός παράγοντας δεν δράσει, και αν η Αριστερά ταυτιστεί μονάχα με τις μνημονιακές πολιτικές, τότε μαύρες μέρες έρχονται στον τόπο μας.\nΌπως περιγράφεται στο κείμενο, η ελληνική κοινωνία, η δημοκρατία και η λαϊκή κυριαρχία βρίσκονται μπροστά σε μια «θανάσιμη απειλή», μέσα από το «κοινοβουλευτικό και κυβερνητικό πραξικόπημα» ενάντια στο ηρωικό και λαϊκό «Όχι» της 5ης Ιουλίου. Όπως αποδείχτηκε με απόλυτο τρόπο, κανένας «έντιμος συμβιβασμός» δεν μπορεί να υπάρξει με τους ξένους και εγχώριους τοκογλύφους, όπως δεν μπορεί να συμβαδίσουν οι κοινωνικές- λαϊκές ανάγκες με τη μόνιμη λιτότητα του ευρώ και της ΕΕ.\nΣτο δίλλημα «ρήξη ή υποταγή», οι υπογράφοντες και υπογράφουσες παίρνουν ξεκάθαρη θέση καλώντας «το λαό, τους εργάτες και εργαζόμενους, τη νεολαία, τη μαχόμενη διανόηση και τους καλλιτέχνες του “Όχι”, να κάνουν ένα ακόμη βήμα, διαλέγοντας τη ρήξη!». Ο δρόμος της ρήξης είναι ο μόνος που μπορεί να υπερασπιστεί τη δημοκρατία και τη λαϊκή κυριαρχία ενάντια στον ολοκληρωτισμό των φαστ τρακ ψηφοφοριών και της υποτέλειας στους ευρωπαίους και τους αμερικάνους καπιταλιστές. Για αυτό και απαιτείται η συγκρότηση του κοινωνικού μπλοκ, του ενωμένου εργαζόμενου κόσμου στην πάλη για τα δικαιώματά του, ενάντια στις ψεύτικες «εθνικές ενότητες» που συσκοτίζουν τον κοινωνικό ανταγωνισμό και ξεπλένουν όλο το σάπιο πολιτικό σύστημα που κατέστρεψε τη χώρα.\nΟ δρόμος αυτός, δεν είναι η καταστροφή για την οποία μιλούν εν χορώ, τα ΜΜΕ της διαπλοκής και οι νεόκοποι «αριστεροί» μνημονιακοί. Αντιθέτως, υπάρχει εναλλακτικό σχέδιο, που ουσιαστικά αυτό είναι το μόνο που μπορεί να αποτρέψει την κοινωνική ερήμωση. Είναι το σχέδιο της ρήξης και ανατροπής του νέου και των παλιών μνημονίων, της εξόδου και χειραφέτησης από ευρώ, ΕΕ, της παύσης πληρωμών και διαγραφής του χρέους, της εθνικοποίησης των τραπεζών και των στρατηγικών επιχειρήσεων με εργατικό έλεγχο, της κάλυψης των αναγκών σε εργασία και μισθό για τα λαϊκά στρώματα, της προάσπισης των δημοκρατικών δικαιωμάτων. Αυτό το σχέδιο που συνοπτικά περιγράφεται στο κείμενο της πρωτοβουλίας απαιτεί και προϋποθέτει την οργάνωση και αλληλεγγύη του λαού, την αντεπίθεση και τον ξεσηκωμό.\nΈνα τέτοιο βήμα σημαντικό θα είναι οι ενωτικές λαϊκές συνελεύσεις και επιτροπές του «Όχι μέχρι τέλους», στη δημιουργία των οποίων καλούν οι υπογράφοντες σε γειτονιές και πόλεις, χώρους εργασίας και σπουδών, στο χώρο της τέχνης και της διανόησης. Πρόκειται για μια πολυεπίπεδη διαδικασία που απαιτεί τη συστράτευση με κάθε τρόπο όλου του κόσμου που αρνείται να παραδεχτεί το νέο «αριστερό ΤΙΝΑ» (από το «δεν υπάρχει εναλλακτική» της Θάτσερ) και ασφυκτιά στη συνθηκολόγηση της Αριστεράς. Είναι μια διαδικασία κοινωνική, καθώς αποσκοπεί στην κοινή δράση και την αλληλεγγύη κατά τόπους και κεντρικά. Επιδιώκει τη συγκρότηση μόνιμων οργάνων αγώνα και εν δυνάμει επιβολής μιας διαφορετικής, εργατικής πολιτικής, που είναι απολύτως αναγκαία για να μην αφήσουν κανένα φτωχό μόνο του μπροστά στη λεηλασία και για να οργανώσουν την αντεπίθεση των λαϊκών αναγκών. Είναι όμως και μια διαδικασία πολιτική, καθώς αναδεικνύει την ανάγκη κοινής πάλης και συνεννόησης όλων των κομματιών της Αριστεράς και του κομμουνιστικού κινήματος, που αναγνωρίζουν ότι πρέπει να αντιπαλέψουν το διασυρμό της αριστερής ιδεολογίας και πολιτικής που συντελείται.\nΟι υπογράφοντες και υπογράφουσες, αντιπροσωπεύουν μερικά από τα πιο πρωτοπόρα κομμάτια στο κίνημα, τη διανόηση και την πολιτική δράση.\nΈνα μεγάλο μέρος τους προέρχεται από το ζωντανό εργατικό κίνημα. Από τον δημόσιο τομέα, ενδεικτικές είναι οι υπογραφές πολλών εκλεγμένων συνδικαλιστών στην ΑΔΕΔΥ, όπως ο Μιχάλης Ρίζος , ο Νίκος Αδαμόπουλος, η Αιμιλία Τσαγκαράτου, ο Γρηγόρης Καλομοίρης, η Βιβή Πασχάλη, ο Παντελής Βαϊνάς, ο Αντώνης Καραβάς, ο Βασίλης Λιόντος κ.α. Σημαντική παρουσία έχουν εκπρόσωποι του εκπαιδευτικού κινήματος από εκλεγμένα όργανα στην ΟΛΜΕ και τη ΔΟΕ όπως η Γιώτα Ιωαννίδου, η Ντίνα Ρέππα, ο Μιχάλης Μιλτσακάκης, ο Ανδρέας Ζαφείρης, ο Δημήτρης Μαριόλης, η Γεωργία Μπαρδουμπούρη, ο Γιάννης Λαθήρας, η Άννα Μπαχτή, ο Νίκος Τζέρπος.\nΣίγουρα αδικούνται πολλοί και πολλές με αυτή την ενδεικτική αναφορά που συνεχίζεται με πολλούς ακόμα εκπροσώπους του μαχητικού συνδικαλισμού όπως ο Αντώνης Σταματόπουλος, ο Αντώνης Νταλακογιώργος, η Σύλβια Κοιλάκου, ο Δημήτρης Τζουβελέκης, η Ειρήνη Δαφέρμου, η Λίνα Κατσιόλα, ο Χρήστος Κονιάρης, , η Κατερίνα Κοτσόργιου, ο Νίκος Μπινιώρης. Γιατροί όπως η Όλγα Κοσμοπούλου, ο Σωτήρης Καλιαμπάκος, η Δάφνη Κατσίμπα, ο Βασίλης Κωστάρας, και μηχανικών όπως ο Αντώνης Δραγανίγος, ο Γρηγόρης Λάσκαρης, ο Γιώργος Λιάγκος, ο Δημήτρης Πετρόπουλος, η Μυρτώ Δαρδαβίλα, ο Σπύρος Βλαχαδάμης και άλλοι.\nΞεχωριστή αναφορά αξίζει στον μεγάλο αριθμό δημοσιογράφων όπως ο Πέτρος Παπακωνσταντίνου, ο Λεωνίδας Βατικιώτης, ο Άρης Χατζηστεφάνου, ο Διονύσης Ελευθεράτος, η Ματίνα Παπαχριστούδη, ο Λευτέρης Χαραλαμπόπουλος, ο Γεράσιμος Λιβιτσάνος και ο Γιώργος Παγούδης.\nΣημαντική είναι η συμμετοχή δημοτικών και περιφερειακών συμβούλων όπως η Δέσποινα Κουτσούμπα, ο Θανάσης Αγαπητός, η Φλώρα Νικοληδάκη, η Άννα Βασιλάκη, η Κατερίνα Χαμηλάκη, ο Γιάννης Κυριακάκης, ο Παναγιώτης Κάτσαρης, ο Πάνος Παπανικολάου, η Γεωργία Νίκα, ο Σταύρος Τζιορτζιώτης, ο Σπύρος Αλεξίου, ο Νιάρχος Νιαρχάκος, ο Δημήτρης Ταβουλάρης.\nΈντονη είναι η παρουσία μαχητικών διανοούμενων και ακαδημαϊκών, όπως είναι ο Γιάγκος Ανδρεάδης, ο Σπύρος Μαρκέτος, ο Γρηγόρης Γεροτζιάφας, ο Παναγιώτης Σωτήρης, η Δώρα Λαφαζάνη, ο Δημήτρης Καλτσώνης, ο Γιώργος Μανιάτης και ο Βασίλης Λιόσης ενώ ιδιαίτερο είναι το στίγμα των καλλιτεχνών που ξεχωρίζει η υπογραφή του τραγουδιστή Γιώργου Μεράντζα και της μουσικού Βασιλικής Παπαδοπούλου.\nΑρκετές δεκάδες είναι οι εκπρόσωποι της νέας γενιάς, με τη συμμετοχή πολλών συνδικαλιστών του φοιτητικού κινήματος καθώς και πρωτοβουλιών στο χώρο της ανεργίας και της ελαστικής εργασίας.\nΌλη αυτή η συνύπαρξη πρωτοπόρων αγωνιστών, συνδικαλιστικών χώρων και πολιτικών ρευμάτων, δίνει πνοή στην αναγκαία πάλη και είναι μια έμπρακτη απόδειξη για ένα μαζικό σχέδιο ενάντια στην υποταγή στο μονόδρομο των μνημονίων, της ΕΕ και του ευρώ. Μέσα από αυτή την πολυσυλλεκτικότητα, συνυπάρχουν ιδιαίτερες αντιλήψεις και χρωματισμοί, κομμάτια με περισσότερο ή λιγότερο ολοκληρωμένη θέση σχετικά με το μεταβατικό πρόγραμμα. Πρόκειται λοιπόν για μια τεράστιας σημασίας αρχή σημαντικών βημάτων συζήτησης και κοινής πάλης, που αναμετριέται με τη μεταλλαγμένη μνημονιακή πολιτική του ΣΥΡΙΖΑ αλλά και την περιχαρακωμένη αποχώρηση από τη μάχη της ηγεσίας του ΚΚΕ.\nΕίναι μια πρωτοβουλία που μπορεί να δώσει ώθηση στο εργατικό και νεολαιίστικο κίνημα, να εκφράσει τους πόθους και τις αγωνίες, όλου του αγωνιζόμενου κόσμο για μια ενωτική αλλά ανατρεπτική πολιτική, να δώσει δίοδο για τους ανθρώπους της δημιουργίας και της σκέψης.\nΟργανωμένα ο λαός να πάρει πάνω του το ηρωϊκό «Όχι»\nΗ κεντρική πρωτοβουλία των 250 υπογραφών γίνεται παράλληλα με μια δυναμική διαδικασία συγκρότησης επιτροπών και συνελεύσεων για το «Όχι μέχρι τέλους» σε πολλούς δήμους της Αθήνας και πόλεις της Ελλάδας.\nΜια πρώτη τέτοια πρωτοβουλία πήραν μόλις λίγες μέρες μετά το δημοψήφισμα εργαζόμενοι και συνδικαλιστές στο δημόσιο με δεκάδες υπογραφές που καλούσαν σε άμεσο αγώνα για να διαφυλαχτεί η βούληση του ελληνικού λαού, ενώ αντίστοιχα καλέσματα με υπογραφές έγιναν σε πόλεις όπως η Θεσσαλονίκη. Μετά και την υπογραφή των νέων μνημονιακών συμφωνιών και τις διαδοχικές ψηφοφορίες για τα μέτρα κοινωνικής εξαθλίωσης, όλο και πιο μεγάλη απήχηση έχουν βρει τα καλέσματα (μεταξύ άλλων και της ΑΝΤΑΡΣΥΑ και του ΝΑΡ από την πρώτη στιγμή) για επιτροπές αγώνα σε κάθε χώρο δουλειάς, γειτονιά και πόλη για να περάσει στο χέρι του οργανωμένου λαού, η πάλη για την υπεράσπιση του «Όχι» και την ανατροπή της κυβερνητικής πολιτικής.\nΜέσα στις τελευταίες βδομάδες, σχεδόν σε όλη την Ελλάδα γίνονται προσπάθειες για τη συγκρότηση τέτοιων λαϊκών δομών αντίστασης και αντεπίθεσης, που -αν και όπως είναι φυσικό με διαφορετικές ταχύτητες- έκαναν ήδη αισθητή την παρουσία τους στις κινητοποιήσεις των προηγούμενων εβδομάδων.\nΣτην Αθήνα, σε όλες σχεδόν τις γειτονιές, έγινε ένας πρώτος κύκλος συνελεύσεων με αρκετά μαζική προσέλευση, πλούσια κουβέντα και αγωνιστικό πνεύμα. Ενδεικτικά αναφέρουμε το Περιστέρι, την Αγία Παρασκευή, τους Αμπελόκηπους, τον Κολωνό, τους δήμους του Πειραιά κ.α. Και στη Θεσσαλονίκη, ιδιαίτερη σημασία έχει η εστίαση στις λαϊκές γειτονιές, με θετικό να είναι το κλίμα από την πρώτη «Λαϊκή Συνέλευση των Δυτικών Συνοικιών». Ιδιαίτερα επιτυχημένες είναι οι επιτροπές και οι συνελεύσεις που γίνονται σε πολλές πόλεις της Ελλάδας. Χαρακτηριστικά παραδείγματα είναι το Ηράκλειο της Κρήτης, η Κοζάνη, το Ναύπλιο, η Λιβαδιά, τα Γρεβενά κ.α.\nΣτις συνελεύσεις διεξάγεται πλούσια και έντονη συζήτηση για την προοπτική των αγώνων, το σχέδιο της ρήξης αλλά και τον τρόπο με τον οποίο θα οργανωθεί η πάλη για την επιβίωση και την ανατροπή σε κάθε γειτονιά. Το κλίμα που μεταφέρεται είναι πώς είναι η πρώτη φορά που με τόσο συνειδητό τρόπο, οι αγωνιστές και αγωνίστριες, αλλά και οι πολιτικές δυνάμεις που συμμετέχουν, αναζητούν ένα περιεχόμενο συνολικό και ρηξιακό, πάνω στο οποίο να συγκροτηθεί ο αγώνας.\nΤο μεταβατικό πρόγραμμα που έχει καταθέσει εδώ και χρόνια η ΑΝΤΑΡΣΥΑ -και βέβαια χρειάζεται βάθεμα και ανάπτυξη- είναι πλέον πολύ εύκολα κατανοητό από τη λαϊκή πλειοψηφία καθώς έχει γίνει κατανοητό ότι ΕΕ και ευρώ σημαίνουν μνημόνια για πάντα. Αυτό βέβαια ανοίγει ένα πλαίσιο νέων απαιτήσεων, όχι μόνο για την ΑΝΤΑΡΣΥΑ, αλλά για όλο το λαϊκό κίνημα της ρήξης καθώς η εποχή επιτάσσει ένα πολιτικό πρόγραμμα ταυτόχρονα άμεσο, που να απαντά στις προκλήσεις του σήμερα, αλλά με βάθος και στόχευση στο μέλλον. Αυτό γίνεται εμφανές, καθώς η συζήτηση εντός του κινήματος είναι πρωτόγνωρα πολιτική και βαθιά. Έτσι η απλή αναμέτρηση σε σημεία του προγράμματος δεν αρκεί. Σε αυτές τις επιτροπές τίθενται οι βάσεις για ένα ευρύ κοινωνικό και πολιτικό μπλοκ της ρήξης που θα πάρει πάνω του την υπόθεση της κοινωνικής ανατροπής τα επόμενα χρόνια.\nΑπό τη μεριά του ΝΑΡ και της ΑΝΤΑΡΣΥΑ, η κατεύθυνση είναι σαφής. Κάθε αγωνιστής ή συλλογικότητα που θέλει να παλέψει ενάντια στη νεομνημονιακή πολιτική της κυβέρνσης, ενάντια στο μονόδρομο του ευρώ και της ΕΕ, ενάντια στην τρομοκρατία των καναλιών και τον εργοδοτικό τσαμπουκά πρέπει να οργανωθεί σε κοινές επιτροπές- συνελεύσεις του «Όχι μέχρι τέλους» και να δώσει από κοινού τη μάχη. Δεν είναι ώρα για μικροπολιτικές, τακτικισμούς, ούτε και αντιστοιχεί το κλείσιμο της κουβέντας σε δύο τρία άμεσα ζητήματα. Απαιτείται αποφασιστικότητα, ενωτικό πνεύμα παράλληλα όμως με την αναγνώριση ότι η περίοδος είναι τέτοια που ανοίγεται η συζήτηση πλατιά μέσα στον εργαζόμενο λαό για να καταλάβει τι έφαιξε, τι απέτυχε και πώς θα νικήσει στο μέλλον. Να μην κλείνει η ίδια η Αριστερά την κουβέντα, νομίζοντας ότι έτσι θα έρθει πιο κοντά στο λαό.\nΟι επιτροπές αυτές μπορούν να γίνουν τα όργανα της πάλης, της αλληλεγγύης, ακόμα και εν δυνάμει της «εξουσίας των κάτω» στις οποίες οφείλουν να συζητιούνται και να αντιπαλεύονται οι υπαρκτές πολιτικές γραμμές, στο βαθμό βέβαια που είναι πράγματι αγωνιστικές και αντιμνημονιακές και αντιλαμβάνονται ως πρώτο καθήκον την υπεράσπιση των δικαιωμάτων των εργαζομένων και της νεολαίας και όχι της κυβέρνησης και του πρωθυπουργού. Αγωνιστικές επιτροπές υποστήριξης μιας κυβέρνησης που ψηφίζει το κόψιμο των συντάξεων δε μπορούν να υπάρξουν.\nΕίναι πραγματική ευκαιρία να οικοδομηθούν αυτές οι επιτροπές, με στόχευση άμεση και μακροπρόθεση. Δε θα εξαντληθούν σε αυτή την περίοδο, αλλά θα συνεχίσουν και μετά το καλοκαίρι για να πάρουν πάνω τους τον αγώνα. Για να αναλάβουν οι ίδιες την υπεράσπιση των λαϊκών συμφερόντων και όχι μια κυβέρνηση που συνθηκολόγησε ή ακόμα χειρότερα μια εχθρική συνδικαλιστική γραφειοκρατία. Να αναλάβουμε όλοι τις ευθύνες μας…\n« Περί ηθικής και πολιτικής\nΙσχυρή ΑΝΤΑΡΣΥΑ για μέτωπο ανατροπής »


Συ είπας!: Αυγούστου 2017\nΗ "θρησκευτική περιπλάνηση" του Κωνσταντίνου (ΣΤ’ - Τον 4ο αιώνα η τελευταία κοπτορραπτική των Ευαγγελίων!)\nΟ Κωνσταντίνος μπορεί να επέλεξε τον Χριστιανισμό ως συγκολλητική ουσία της αχανούς και ανομοιογενούς αυτοκρατορίας του, αλλά η νέα θρησκεία δεν ήταν ακόμα έτοιμη ν’ ανταποκριθεί στις απαιτήσεις ενός τέτοιου ρόλου.\nΑς μην ξεχνάμε πως ο Χριστιανισμός υπήρξε εξ αρχής ένα εκτός νόμου αντιρωμαϊκό κίνημα. Συνεπώς έπρεπε να γίνουν πολλές και άμεσες προσαρμογές που οι πιστοί δεν είχαν ίσως τον χρόνο ν’ αφομοιώσουν. Γι’ αυτό κι από την εποχή του Κωνσταντίνου οι λεγόμενες "αιρέσεις" αρχίζουν να ξεφυτρώνουν σαν μανιτάρια. Αλλ’ αυτό είναι μια άλλη ιστορία.\nΗ πλειοψηφία των Επισκόπων της Εκκλησίας δεν είχε βέβαια κανέναν ενδοιασμό. Δεν δίστασε ν’ αλλοιώσει τα χριστιανικά Ευαγγέλια, μετατρέποντας το περιεχόμενό τους από αντιρωμαϊκό-επαναστατικό σε καθεστωτικό. Την εποχή αυτή τα ιερά βιβλία του Χριστιανισμού παίρνουν την τελική μορφή τους, αυτή που έχουμε και σήμερα...\nΣτην αναθεωρημένη πλέον Αγία Γραφή διαβάζουμε πράγματα που κάνουν τα κόκκαλα των πρώτων χριστιανών να τρίζουν στους τάφους τους.\nΟ Παύλος φέρεται να υποβαθμίζει το ρόλο των Ρωμαίων στη σταύρωση του Ιησού και ρίχνει σχεδόν όλο το βάρος της ευθύνης στους Εβραίους.\nΠροτρέπει τους Χριστιανούς να πληρώνουν αγόγγιστα φόρους στο ρωμαϊκό κράτος.\nΚαι διατάζει κάθε πιστό να υποτάσσεται στην εξουσία γιατί αυτή είναι θεόσταλτη κι όποιος αντιστέκεται στον Αυτοκράτορα ουσιαστικά πάει κόντρα στη θεία βούληση!\nΟ Κωνσταντίνος ήθελε και μια θρησκεία που θα την χρησιμοποιούσε ως διπλωματικό όπλο απέναντι στα γειτονικά κράτη. Αλλά για να απο-εβραϊστεί και να διεθνοποιηθεί ο Χριστιανισμός έπρεπε να γίνουν και άλλες αλχημείες. Επιστρατεύεται εκ νέου ο Παύλος που αποφαίνεται πως οι Εβραίοι με την ανυπακοή τους εξέπεσαν από τη θέση του περιούσιου λαού και πλέον ο κάθε άνθρωπος της γης μπορεί να θεωρηθεί "περιούσιος" αρκεί να ασπαστεί τον Χριστιανισμό. Και μάλιστα χωρίς να απαιτείται ούτε καν περιτομή!\nΕννοείται πως όλ’ αυτά τα καουμποϊλίκια ανατρέπουν τις ρητές εντολές που υποτίθεται έδωσε προσωπικά ο Θεός στον Μωυσή. Αλλά ποιος ασχολείται με τέτοιες λεπτομέρειες;\nΠιάνουμε στο χέρι την κουτάλα της εξουσίας και βουρ στον πατσά...\nΑναρτήθηκε από Ασκαρδαμυκτί στις 12:01 π.μ. 1 σχόλιο:\nΧριστιανοί και Μπεκτασίδες (του θεολόγου Σταύρου Βαλλίδη) Δ’ - Μόνο στην ελληνική Θράκη ζουν πλέον ελεύθεροι οι δερβισάδες!\nΈνα πλήθος μυστικιστικών ταγμάτων θα εμφανιστούν στη Μικρασία την ύστερη Βυζαντινή περίοδο, ενώ η ανοχή των Σελτζούκων Αρχόντων στην αρχή και η υποστήριξη των Οθωμανών Σουλτάνων στην συνέχεια θα ενισχύσει την ανάπτυξή τους.\nΤο τάγμα των Μπεκτασήδων σαν πιο δημοφιλές θα εμφανίσει μια εκλαϊκευμένη μορφή του ισλαμικού μυστικισμού που προήλθε από το μυστικιστικό τάγμα των Σατών (Περσών) Μουσουλμάνων και ανήκε στην αίρεση των Σιϊτών-Αλεβήδων.\nΕίχε έντονα σιϊτικά χαρακτηριστικά αλλά και στοιχεία νεοπλατωνισμού, Ιουδαϊσμού και ορθόδοξου Χριστιανισμού. Κυριαρχούσε στις ημινομαδικές φυλές της Μικρασίας, μεταξύ των Τουρκομάνων Γιουρούκων. Δυνατότητα ένταξης σ' αυτόν είχαν και οι ετερόδοξοι. Ο Μπεκτασισμός, ως μουσουλμανική αιρετική διδασκαλία ήταν απόλυτα ανοικτός στους Χριστιανούς και δανειζόταν στοιχεία από την πίστη και λατρεία του Χριστιανισμού.\nΤο τάγμα των Μπεκτασήδων θα χρησιμοποιηθεί από τους πρώτους ανεξίθρησκους, ως ένα βαθμό Σουλτάνους, για την δημιουργία ενός θρησκευτικού και ιδεολογικού ερεθίσματος του σώματος των γενιτσάρων και γενικότερα τα πρώτα χρόνια θα συμβάλει στον ήρεμο εξισλαμισμό του ευάλωτου αιρετικού χριστιανικού πληθυσμού.\nΟι διώξεις των Μπεκτασήδων θ’ αρχίσουν όταν ο σουνιτισμός θα προσεταιριστεί την εξουσία των Σουλτάνων της Οθωμανικής αυτοκρατορίας, ενώ οι Μπεκτασήδες-Αλεβήδες θα περάσουν στην απέναντι όχθη, συγκεντρώνοντας μαζί τους όλους τους κατατρεγμένους και αντιπάλους υπηκόους της αυτοκρατορίας.\nΤα θρησκευτικοκοινωνικά κινήματα εξαπλώθηκαν το ένα μετά το άλλο, ενώ οι θρησκευτικές αιρέσεις θα πάρουν μια νέα μυστικιστική μορφή. Η ανάπτυξη των μυστικών ταγμάτων θα εμφανιστεί πρώτα στην Μικρασία και μέσω της Θράκης σε όλη την νοτιοανατολική Ευρώπη. Παρακλάδι του τάγματος αποτέλεσαν οι Κιζιλμπάσιδες, με πολλές και ενδιαφέρουσες λατρευτικές συνήθειες και τελετές, που παραπέμπουν σε προχριστιανικές εποχές.\nΗ ανάπτυξή του Μπεκτασισμού στη Μικρά Ασία και μέσω της Θράκης σε όλη την νοτιοανατολική Ευρώπη, οφείλεται κυρίως στον Σαρή Σαλτίκ με την ιδιαίτερη ιεραποστολική του δράση. Κατάφερε να οργανώσει τον Μπεκτασισμό και να τον διαμορφώσει σε νέες δομές, με την ίδρυση μοναστηριών (τεκέδων) σε περιοχές που καταλαμβάνονταν από τους Οθωμανούς, και θα χρησιμοποιηθούν στη συνέχεια για να εξισλαμίσουν ευκολότερα τους κατοίκους των νέων περιοχών, αλλά και θα χρησιμεύσουν σαν «βάση» εδραίωσης της κυριαρχίας των.\nΟ τεκές της Ρούσσας, στην Θράκη είναι το τελευταίο ενεργό μοναστήρι των Κιζιλμπάσιδων Μπεκτασήδων.\nΤέλος, επειδή πιστεύω ότι η πολιτιστική κληρονομιά και οι λαϊκές λατρευτικές συνήθειες ενός λαού ή μιας φυλετικής ή θρησκευτικής ομάδας δείχνουν τις ρίζες προέλευσής της, αποπειράθηκα με την μέθοδο του συγκρητισμού να καταγράψω μερικές από τις χαρακτηριστικότερες λαϊκές λατρευτικές δοξασίες του Μπεκτασισμού και των Κιζιλμπάσιδων από την μια πλευρά και των Χριστιανών ορθοδόξων Μικρασιατών και Θρακών από την άλλη.\nΟι συνήθειες αυτές με μεγάλη δυσκολία θα μπορούσαν να απορριφθούν από τον απλό λαό, ενώ ισχυρότατες θρησκείες όπως ο Χριστιανισμός και ο Ισλαμισμός, αναγκάστηκαν να υποκλιθούν σε αρχαιοελληνικές, ζωροαστρικές ή παγανιστικές συνήθειες και έθιμα.\nΕπειδή στην Θράκη κατοικούν μέχρι σήμερα Μπεκτασήδες–Κιζιλμπάσιδες που ασκούν ελεύθερα τις λαϊκές τους παραδόσεις και συνήθειες, κρίθηκε σκόπιμο να συμπεριληφθεί και αυτή η περιοχή στην αναζήτηση κοινών λαϊκών λατρευτικών δοξασιών, άσχετα αν δεν διαδραματίζονται στην περιοχή της Μικρασίας.\nΑναρτήθηκε από Ασκαρδαμυκτί στις 5:08 π.μ. 1 σχόλιο:\nΓνωριμία με το Ισλάμ (ΙΑ') - Καμήλα ή αρνί είχε το θεϊκό μενού;\nΑναρτήθηκε από Ασκαρδαμυκτί στις 10:52 μ.μ. Δεν υπάρχουν σχόλια:\nΧριστιανοί και Μπεκτασίδες (του θεολόγου Σταύρου Βαλλίδη) Γ’ - Έκαναν όργια;)\nΘα αναφερθούμε εδώ συνοπτικά για «το μυστικό» των Μπεκτασήδων.\nΟι Μπεκτασήδες δεν είχαν θρησκευτικές τελετές που τις τελούσαν δημόσια. Οι τελετές του τάγματος χαρακτηρίζονταν από απόλυτη μυστικότητα και τα «πιστεύω» τους φυλάσσονταν από τη δημοσιότητα. Αυτό είχε σαν συνέπεια να εξάψει την φαντασία των αγραμμάτων κοινωνιών στην Τουρκία.\nΔεν ήταν λίγες οι φορές που οι Μπεκτασήδες κατηγορήθηκαν ότι δεν ασκούσαν τα θρησκευτικά τους καθήκοντα, όπως ορίζονταν από τον Ισλαμικό νόμο, είτε ασκούσαν κάποια από αυτά επιλεκτικά ή ακόμη όριζαν δικούς τους κανόνες.\nΑπαξίωση και περιφρόνηση θα επικρατήσει στις κοινωνίες της Μικράς Ασίας από μέρους των πιστών Μουσουλμάνων. Τέτοια ήταν η περιφρόνηση και οι κατηγορίες προς τους αιρετικούς Μπεκτασήδες, που ακόμη η καχυποψία αυτή θα περάσει και στις χριστιανικές κοινωνίες.\nΟι Μπεκτασήδες έγιναν αντικείμενο συκοφαντίας, όταν τους κατηγορούσαν και τους κατηγορούσαν συχνά, για νυκτερινά όργια. Μιλάμε για το «Mum sondu» (η λαμπάδα έσβησε), ότι δηλαδή μετά το σβήσιμο των λαμπάδων που χρησιμοποιούσαν στις τελετές τους επιδίδονταν σε όργια.\nΟι τελετές των Μπεκτασήδων αρχίζουν με το άναμμα των λαμπάδων που είναι δώδεκα (12) εξαιτίας των δώδεκα ιμάμηδων των Σιϊτών. Στους Αλεβήδες, επίσης, υπήρχε το τελετουργικό έθιμο της θυσίας ενός κόκορα κατά την μύηση ενός νέου μέλους στο τάγμα.\nΟι συκοφάντες ισχυρίζονται λοιπόν, ότι όταν έκραζε ο κόκορας, τότε άρχιζαν τα όργια. Αυτές οι δοξασίες χρησίμευαν σε όλες τις εποχές και σε όλους του τόπους, για να κατακρίνονται, να συκοφαντούνται και να δυσφημίζονται οι αιρετικοί και οι αλλότριες δοξασίες τους.\nΟι Μπεκτασήδες, και ιδίως οι Αλεβήδες, ήταν υποχρεωμένοι να κάνουν μερικές από τις τελετές τους κρυφά και γι’ αυτό το λόγο επέλεγαν βραδινές ώρες. Καθώς τους καταδίωκαν, από τις συγκυρίες, δημιούργησαν μυστικές κοινωνίες με ιεροτελεστίες μυήσεως. Αυτό είναι επαρκές από μόνο του για να δημιουργηθεί ένας μυστικός μύθος.\nΚατά την άποψή μου δεν υπάρχει ένα κρυφό μυστικό στους Μπεκτασήδες, είναι ένας μύθος με τον οποίο κάθε αιρετική κοινότητα κατά τους αιώνες πιέστηκε στην αρχή, συκοφαντήθηκε και τέλος, καταδιώχθηκε.\nΑναρτήθηκε από Ασκαρδαμυκτί στις 12:17 π.μ. 1 σχόλιο:\nΑναρτήθηκε από Ασκαρδαμυκτί στις 6:50 π.μ. 1 σχόλιο:\nΑν και η άποψή μας για το θρησκευτικό φαινόμενο είναι γενικά αρνητική, όμως οφείλουμε να ομολογήσουμε πως η θρησκευτικότητα είναι παράγοντας ψυχικής ισορροπίας αρκετών συνανθρώπων μας.\nΕίτε ως "δεκανίκι" είτε ως "παρηγορητικό ψεύδος" είτε ως απλή νεύρωση που μας προστατεύει απ’ την κατάθλιψη. Οπότε δεν πρέπει να αντιμετωπίζουμε απαξιωτικά ή περιφρονητικά όσους θρησκεύουν...\nΠαρά τις αντιδράσεις ισχυρών εκκλησιαστικών κύκλων, η Ανατολική Ορθόδοξη Εκκλησία έχει κάνει μεγάλα βήματα προσέγγισης του διαφωτιστικού και νεωτερικού πνεύματος.\nΕδώ και πολλά χρόνια στις Θεολογικές Σχολές διδάσκονται η Ψυχολογία, η Ψυχιατρική, η Φιλοσοφία κι η Κοινωνιολογία. Και οι ιερείς επιμορφώνονται στους αντίστοιχους επιστημονικούς κλάδους ώστε να παραπέμπουν όλο και πιο συχνά τους πιστούς σε ψυχιάτρους και ψυχολόγους, αντί να τους διαβάζουν κάποια "ευχή" ή έναν "εξορκισμό"...\nΗ Ψυχανάλυση κι η Ψυχοθεραπεία γίνεται σταδιακά το αγαπημένο πεδίο μελέτης πολλών νέων θεολόγων και ιερέων.\nΚι ας έρχεται φαινομενικά σε αντίθεση με την "παράδοση" της Εκκλησίας. Όμως η ίδια η ιστορική αφετηρία της Εκκλησίας αποτελούσε ανατροπή τής ως τότε "παραδόσεως"! Οι πρώτοι μεγάλοι θεολόγοι δεν εγκλωβίστηκαν στη στείρα νοσταλγία του παρελθόντος αλλά δημιούργησαν οι ίδιοι "νέα ιστορία".\nΜέγα λάθος να ταυτίζουμε την Εκκλησία με την Παράδοση και να φετιχοποιούμε τις παραδεδομένες συνήθειες. Αυτή η λάθος νοοτροπία καλλιεργεί την παθητική-τυπολατρική-μαγική συμμετοχή των πιστών στα λατρευτικά τεκταινόμενα...\nΗ παραδοσιοκρατία αναπαράγει μια "πολιτιστική Ορθοδοξία", δηλαδή μια μη υγιή θρησκευτικότητα που απλώς συντηρεί ήθη, έθιμα και μια "ατμόσφαιρα" ψευτο-πνευματικότητας...\nΠρόκειται για μια "ακίνδυνη" θρησκευτικότητα, που δεν αλλοιώνει ουσιαστικά τον άνθρωπο, δεν "αλλάζει" αλλά μόνο "συντηρεί"...\nΑπόρροια των ανωτέρω είναι ο διάχυτος μισογυνισμός, αντισημιτισμός και ομοφοβισμός της Εκκλησίας.\nΟι ρίζες του μισογυνισμού, που διαπνέει σχεδόν όλες τις θρησκείες, είναι ο φόβος μπροστά στη γυναίκα και στη μεγάλη επιρροή που ασκεί.\nΗ γυναίκα είναι η ρίζα της ζωής κι αυτό δημιουργεί στον άντρα ένα μόνιμο αίσθημα ανασφάλειας και άγχους. Κι όσο πιο ανασφαλής και εξαρτημένος αισθάνεται ο άντρας απ’ τη γυναίκα, τόσο περισσότερο προσπαθεί να την υποτάξει, να την απαξιώσει, να την θέσει στο περιθώριο. Η τάση των εκκλησιαστικών κύκλων να συνεργάζονται με γυναίκες χωρίς θηλυκότητα βγάζει μάτι...\nΟ αντισημιτισμός είναι μια πολύ πονεμένη ιστορία για την Εκκλησία. Αντί να θεραπεύει, διεγείρει τα χαμηλά ένστικτα και πάθη των πιστών της. Κι έτσι αναστέλλει κάθε ελπίδα πνευματικής τους ανάκαμψης.\nΩς προς την ομοφυλοφιλία λείπει η νηφαλιότητα και περισσεύει ο πανικός και, φυσικά, η υποκρισία. Παρουσιάζεται ως "σιχαμερή αμαρτία", ως κάτι "τερατώδες" που όμως μπορεί να ξεπεραστεί αν κάποιος προσευχηθεί με θέρμη και καταβάλει πνευματικό αγώνα! Έλεος...\nΔεν θα πω περισσότερα. Μόνο τούτο: όσο πιο σκληρός εμφανίζεται κάποιος κατά των ομοφυλόφιλων τόσο περισσότερες ασυνείδητες αμφιβολίες έχει για τον δικό του ανδρισμό...


Αρχική » Ειδήσεις » Γερμανία: Οι κανόνες για Kurzarbeit θα ισχύουν έως το τέλος Ιουνίου\nΟι επιχειρήσεις στη Γερμανία που έχουν πληγεί από την πανδημία μπορούν ακόμη να υποβάλουν πιο εύκολα αίτηση για επιδόματα βραχείας απασχόλησης μέχρι το τέλος Ιουνίου και επίσης να τα λάβουν για μεγαλύτερο χρονικό διάστημα.\nΗ γερμανική βουλή αποφάσισε να παρατείνει τους κανόνες για την εργασία βραχείας απασχόλησης (Kurzarbeit). Χωρίς την απόφαση, οι κανόνες θα είχαν λήξει στα τέλη Μαρτίου.\nΠρος το παρόν, η μέγιστη διάρκεια του δικαιώματος θα εξακολουθήσει να είναι 28 μήνες αντί για 24 μήνες.\nΟ αριθμός των εργαζομένων που θίγονται από την απώλεια εργασίας παραμένει τουλάχιστον στο δέκα τοις εκατό – ενώ κανονικά ανέρχεται σε περίπου ένα τρίτο.\nπροηγούμενοΗ ουκρανική κρίση κυριαρχεί στη Διάσκεψη Ασφαλείας του Μονάχου\nεπόμενοΓερμανία: 210 θάνατοι εξαιτίας του κορονοϊού


1 ΕΥΡΩΠΑΪΚΗ ΕΠΙΤΡΟΠΗ Βρυξέλλες, COM(2014) 283 final 2014/0148 (NLE) Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (ΕΕ) αριθ. 1387/2013 για την αναστολή των αυτόνομων δασμών του κοινού δασμολογίου για ορισμένα γεωργικά και βιομηχανικά προϊόντα EL EL\n2 ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Η Επιτροπή, επικουρούμενη από την ομάδα «Δασμολογική Οικονομία», εξέτασε όλες τις αιτήσεις για προσωρινές αναστολές των αυτόνομων δασμών του κοινού δασμολογίου που υποβλήθηκαν από τα κράτη μέλη. Η παρούσα πρόταση αφορά γεωργικά και βιομηχανικά προϊόντα. Οι αιτήσεις αναστολής εξετάστηκαν με βάση τα κριτήρια που καθορίζονται στην ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις (ΕΕ C 363 της , σ. 6). Μετά την εν λόγω εξέταση, η Επιτροπή εκτιμά ότι δικαιολογείται η αναστολή των δασμών για τα προϊόντα που απαριθμούνται στο παράρτημα I της παρούσας πρότασης. Το παράρτημα Ι περιλαμβάνει επίσης i) προϊόντα για τα οποία έπρεπε να αλλάξει η διατύπωση στην περιγραφή τους και ii) προϊόντα για τα οποία κατέστη αναγκαίος ένας νέος κωδικός ΣΟ ή TARIC. Τα προϊόντα για τα οποία η αναστολή των δασμών δεν εξυπηρετεί πλέον τα οικονομικά συμφέροντα της Ένωσης πρέπει να διαγραφούν. Κατά συνέπεια, στο παράρτημα ΙΙ παρατίθενται τα προϊόντα που απαλείφονται από το παράρτημα I του κανονισμού (ΕΕ) αριθ. 1387/2013 και τα προϊόντα για τα οποία έπρεπε να αλλάξει η διατύπωση στην περιγραφή τους ή κατέστη αναγκαίος ένας νέος κωδικός ΣΟ ή TARIC, των οποίων η περιγραφή και/ή οι κωδικοί στο παράρτημα Ι αντικαθίστανται με νέα. Ο κατάλογος των σχετικών συμπληρωματικών μονάδων στο παράρτημα II του κανονισμού (ΕΕ) αριθ. 1387/2013 θα πρέπει να επικαιροποιηθεί. Επομένως, το παράρτημα ΙΙΙ περιλαμβάνει τον κατάλογο των κωδικών των συμπληρωματικών μονάδων για τα προϊόντα που απαριθμούνται στο παράρτημα I της παρούσας πρότασης, ενώ το παράρτημα IV της συνημμένης πρότασης περιλαμβάνει τον κατάλογο των κωδικών των συμπληρωματικών μονάδων για τα προϊόντα που απαλείφονται από το παράρτημα Ι του προαναφερόμενου κανονισμού. Η πρόταση συνάδει με τις πολιτικές στους τομείς του εμπορίου, των επιχειρήσεων, της ανάπτυξης και των εξωτερικών σχέσεων. Συγκεκριμένα, η παρούσα πρόταση δεν αποβαίνει σε βάρος χωρών που έχουν συνάψει προτιμησιακή εμπορική συμφωνία με την ΕΕ (π.χ. ΣΓΠ, καθεστώς ΑΚΕ, υποψήφιες χώρες και δυνάμει υποψήφιες χώρες). 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ Zητήθηκε η γνώμη της ομάδας «Δασμολογική Οικονομία», στην οποία εκπροσωπούνται οι αρμόδιες αρχές όλων των κρατών μελών. Όλες οι απαριθμούμενες αναστολές ανταποκρίνονται σε συμφωνίες ή συμβιβασμούς που επιτεύχθηκαν κατά τις συζητήσεις στην της ομάδα. Δεν αναφέρθηκαν δυνητικά σοβαροί κίνδυνοι με μη αναστρέψιμες συνέπειες. Επιπλέον, ολόκληρο το καθεστώς αυτόνομων αναστολών αποτέλεσε αντικείμενο μελέτης αξιολόγησης η οποία εκπονήθηκε το 2013 και ολοκληρώθηκε στις αρχές Δεκεμβρίου του 2013 ( uation_suspensions_duties.pdf). Η παρούσα πρόταση θα υποβληθεί σε διαδικασία διυπηρεσιακής διαβούλευσης και θα δημοσιευθεί μετά την έγκρισή της από το Συμβούλιο. EL 2 EL\n3 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Το άρθρο 31 της Συνθήκης για τη λειτουργία της Ευρωπαϊκής Ένωσης (ΣΛΕΕ) αποτελεί τη νομική βάση της παρούσας πρότασης κανονισμού. Δυνάμει του άρθρου 31 της ΣΛΕΕ, οι αυτόνομες δασμολογικές αναστολές και ποσοστώσεις καθορίζονται από το Συμβούλιο, το οποίο αποφασίζει με ειδική πλειοψηφία κατόπιν προτάσεως της Επιτροπής και, επομένως, ο κανονισμός αποτελεί την ενδεδειγμένη νομοθετική πράξη. Η πρόταση εμπίπτει στην αποκλειστική αρμοδιότητα της Ένωσης. Επομένως, δεν έχει εφαρμογή η αρχή της επικουρικότητας. Η πρόταση συνάδει με την αρχή της αναλογικότητας, καθώς η παρούσα δέσμη μέτρων ευθυγραμμίζεται με τις αρχές που αποσκοπούν στην απλούστευση των διαδικασιών για τους επιχειρηματίες που ασχολούνται με το εξωτερικό εμπόριο και είναι σύμφωνη με την ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις (C 363 της , σ. 6). 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Μη εισπραχθέντες τελωνειακοί δασμοί συνολικού ύψους περίπου 91,8 εκατ. ευρώ/έτος. Η επίπτωση στους παραδοσιακούς ίδιους πόρους του προϋπολογισμού είναι -68,8 εκατ. ευρώ/έτος (75% x 91,8 εκατ. ευρώ/έτος). EL 3 EL\n4 2014/0148 (NLE) Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (ΕΕ) αριθ. 1387/2013 για την αναστολή των αυτόνομων δασμών του κοινού δασμολογίου για ορισμένα γεωργικά και βιομηχανικά προϊόντα ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Είναι προς το συμφέρον της Ένωσης να αναστείλει πλήρως τους αυτόνομους δασμούς του κοινού δασμολογίου για 98 νέα προϊόντα τα οποία επί του παρόντος δεν περιλαμβάνονται στο παράρτημα Ι του κανονισμού (ΕΕ) αριθ. 1387/2013 του Συμβουλίου 1. Ως εκ τούτου, τα εν λόγω νέα προϊόντα θα πρέπει να προστεθούν στο εν λόγω παράρτημα. (2) Δεν είναι πλέον προς το συμφέρον της Ένωσης να διατηρήσει την αναστολή των αυτόνομων δασμών του κοινού δασμολογίου για 7 από τα προϊόντα τα οποία επί του παρόντος περιλαμβάνονται στο παράρτημα Ι του κανονισμού (ΕΕ) αριθ. 1387/2013. Τα προϊόντα αυτά θα πρέπει, συνεπώς, να διαγραφούν από το εν λόγω παράρτημα. (3) Είναι αναγκαίο να τροποποιηθούν οι περιγραφές προϊόντων για 75 αναστολές που περιλαμβάνονται στο παράρτημα Ι του κανονισμού (ΕΕ) αριθ. 1387/2013, προκειμένου να ληφθούν υπόψη η τεχνική εξέλιξη των προϊόντων και οι οικονομικές τάσεις της αγοράς ή να γίνουν γλωσσικές προσαρμογές. Επιπροσθέτως, θα πρέπει να τροποποιηθούν οι κωδικοί TARIC για τέσσερα άλλα προϊόντα. Επιπλέον, για τρία άλλα προϊόντα, είναι αναγκαία η πολλαπλή ταξινόμηση. Οι αναστολές για τις οποίες είναι αναγκαίες τροποποιήσεις θα πρέπει να διαγραφούν από τον κατάλογο των αναστολών στο παράρτημα Ι του κανονισμού (ΕΕ) αριθ. 1387/2013, στον οποίο θα πρέπει να προστεθούν οι τροποποιημένες αναστολές. (4) Για τέσσερα προϊόντα κρίνεται αναγκαίο, προς το συμφέρον της Ένωσης, να τροποποιηθεί η ημερομηνία για την υποχρεωτική εξέτασή τους προκειμένου να επιτρέπονται αδασμολόγητες εισαγωγές πέραν αυτής της ημερομηνίας. Τα προϊόντα αυτά εξετάστηκαν και καθορίστηκαν αναθεωρημένες ημερομηνίες για την επόμενη υποχρεωτική εξέτασή τους. Ως εκ τούτου, θα πρέπει να διαγραφούν από τον κατάλογο των αναστολών στο παράρτημα I του κανονισμού (ΕΕ) αριθ. 1387/2013 και, μετά τις απαραίτητες τροποποιήσεις, να επανεισαχθούν στον εν λόγω κατάλογο. 1 Κανονισμός (ΕΕ) αριθ. 1387/2013 του Συμβουλίου, της 17ης Δεκεμβρίου 2013, για την αναστολή των αυτόνομων δασμών του κοινού δασμολογίου για ορισμένα γεωργικά και βιομηχανικά προϊόντα και την κατάργηση του κανονισμού (ΕΕ) αριθ. 1344/2011 (ΕΕ L 354 της , σ. 201). EL 4 EL\n5 (5) Είναι αναγκαία μια νέα ομαδοποίηση τεσσάρων προϊόντων που υπάγονται σε τέσσερις διαφορετικές περιγραφές προϊόντων. Τα εν λόγω τέσσερα προϊόντα θα πρέπει πλέον να καλύπτονται από δύο περιγραφές προϊόντων. Επιπλέον, η διπλή κατάταξη των εν λόγω τεσσάρων αναστολών είναι πλέον περιττή και θα πρέπει, ως εκ τούτου, να τροποποιηθεί. Θα πρέπει συνεπώς να διαγραφούν από τον κατάλογο των αναστολών στο παράρτημα Ι του κανονισμού (ΕΕ) αριθ. 1387/2013 οι αναστολές που αφορούν τα τέσσερα προϊόντα και να επανεισαχθούν στον εν λόγω κατάλογο οι τροποποιημένες αναστολές. (6) Για λόγους σαφήνειας, οι τροποποιημένες καταχωρίσεις θα πρέπει να σημειώνονται με αστερίσκο. (7) Το παράρτημα II του κανονισμού (ΕΕ) αριθ. 1387/2013 θα πρέπει να συμπληρωθεί με συμπληρωματικές μονάδες για ορισμένα από τα νέα προϊόντα για τα οποία χορηγούνται αναστολές, προκειμένου να καταστεί δυνατή η κατάλληλη στατιστική παρακολούθηση. Για λόγους συνέπειας, οι συμπληρωματικές μονάδες για τα προϊόντα που απαλείφονται από το παράρτημα I του κανονισμού (ΕΕ) αριθ. 1387/2013 θα πρέπει επίσης να διαγραφούν από το παράρτημα ΙΙ του εν λόγω κανονισμού. (8) Συνεπώς, ο κανονισμός (ΕΕ) αριθ. 1387/2013 θα πρέπει να τροποποιηθεί αναλόγως, (9) Δεδομένου ότι οι τροποποιήσεις που προβλέπονται στον παρόντα κανονισμό πρέπει να τεθούν σε ισχύ την 1η Ιουλίου 2014, ο παρών κανονισμός θα πρέπει να εφαρμόζεται από την ημερομηνία αυτή και να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα I του κανονισμού (ΕΕ) αριθ. 1387/2013 τροποποιείται ως εξής: 1) μεταξύ του τίτλου και του πίνακα παρεμβάλλεται η ακόλουθη σημείωση: «(*) Αναστολή που αφορά προϊόν του παρόντος παραρτήματος του οποίου ο κωδικός ΣΟ ή TARIC ή η περιγραφή προϊόντος ή η ημερομηνία για την υποχρεωτική εξέταση τροποποιήθηκε με τον κανονισμό (ΕΕ) αριθ. /2014 του Συμβουλίου, της, σχετικά με την τροποποίηση του κανονισμού (ΕΕ) αριθ. 1387/2013 για την αναστολή των αυτόνομων δασμών του κοινού δασμολογίου για ορισμένα γεωργικά και βιομηχανικά προϊόντα (ΕΕ )» 2) οι σειρές για τα προϊόντα που απαριθμούνται στο παράρτημα I του παρόντος κανονισμού παρεμβάλλονται κατά τη σειρά των κωδικών ΣΟ που αναγράφονται στην πρώτη στήλη του πίνακα που περιέχεται στο παράρτημα Ι του κανονισμού (ΕΕ) αριθ. 1387/2013 3) διαγράφονται οι σειρές για τα προϊόντα των οποίων οι κωδικοί ΣΟ και TARIC παρατίθενται στο παράρτημα II του παρόντος κανονισμού. Άρθρο 2 Το παράρτημα ΙΙ του κανονισμού (ΕΕ) αριθ. 1387/2013 τροποποιείται ως εξής: 1) προστίθενται οι σειρές για τις συμπληρωματικές μονάδες των οποίων οι κωδικοί ΣΟ και TARIC παρατίθενται στο παράρτημα IIΙ του παρόντος κανονισμού EL 5 EL\n6 2) διαγράφονται οι σειρές για τις συμπληρωματικές μονάδες των οποίων οι κωδικοί ΣΟ και TARIC παρατίθενται στο παράρτημα IV του παρόντος κανονισμού. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιουλίου Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Συμβούλιο Ο Πρόεδρος EL 6 EL\n7 ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ 1. ΤΙΤΛΟΣ ΤΗΣ ΠΡΟΤΑΣΗΣ: Κανονισμός του Συμβουλίου σχετικά με την τροποποίηση του κανονισμού (ΕΕ) αριθ. 1387/2013 για την αναστολή των αυτόνομων δασμών του κοινού δασμολογίου για ορισμένα γεωργικά και βιομηχανικά προϊόντα 2. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ: Κεφάλαιο και άρθρο: κεφάλαιο 12, άρθρο 120 Ποσό εγγεγραμμένο στον προϋπολογισμό για το έτος 2014: ευρώ (Π 2014) 3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ: Η πρόταση δεν έχει δημοσιονομικές επιπτώσεις. X Η πρόταση δεν έχει δημοσιονομικές επιπτώσεις στις δαπάνες, αλλά έχει τις ακόλουθες δημοσιονομικές επιπτώσεις στα έσοδα: (εκατ. ευρώ με ένα δεκαδικό ψηφίο) Γραμμή προϋπολογι σμού Έσοδα 2 Περίοδος 6 μηνών που αρχίζει στις ηη/μμ/εεεε [Έτος: 2/2014] Άρθρο 120 Επιπτώσεις στους ιδίους πόρους 01/07/ (εκατ. ευρώ με ένα δεκαδικό ψηφίο) Κατάσταση μετά τη δράση [ ] Άρθρο / έτος 4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ Προβλέπεται η διενέργεια ελέγχων σχετικά με τον ειδικό προορισμό ορισμένων προϊόντων που καλύπτονται από τον παρόντα κανονισμό του Συμβουλίου, σύμφωνα με τα άρθρα 291 έως 300 του κανονισμού (ΕΟΚ) αριθ. 2454/93 της Επιτροπής για τον καθορισμό ορισμένων διατάξεων εφαρμογής του κοινοτικού τελωνειακού κώδικα. 5. ΑΛΛΕΣ ΠΑΡΑΤΗΡΗΣΕΙΣ Η παρούσα πρόταση περιλαμβάνει τις τροποποιήσεις που πρέπει να επέλθουν στο παράρτημα του ισχύοντος κανονισμού, προκειμένου να ληφθούν υπόψη: 1. οι νέες αιτήσεις αναστολής οι οποίες υποβλήθηκαν και έγιναν δεκτές 2 Όσον αφορά τους παραδοσιακούς ίδιους πόρους (γεωργικές εισφορές, εισφορές για τη ζάχαρη, δασμοί), τα ποσά που αναφέρονται πρέπει να είναι καθαρά, δηλ. μεικτά ποσά μετά την αφαίρεση ποσοστού 25 % για τα έξοδα είσπραξης των πόρων. EL 7 EL\n8 2. η τεχνική εξέλιξη των προϊόντων και οι οικονομικές τάσεις της αγοράς, που έχουν ως αποτέλεσμα την άρση ορισμένων ισχυουσών αναστολών. Προσθήκη Το εν λόγω παράρτημα, πέραν των τροποποιήσεων που οφείλονται στις αλλαγές των περιγραφών ή των κωδικών, περιλαμβάνει 98 νέα προϊόντα. Οι μη εισπραττόμενοι δασμοί που αντιστοιχούν στις εν λόγω αναστολές, υπολογιζόμενοι βάσει των προβλέψεων του αιτούμενου κράτους μέλους για την περίοδο 2013 έως 2017, ανέρχονται σε 53,7 εκατ. ευρώ/έτος. Ωστόσο, από τα υφιστάμενα στατιστικά στοιχεία για τα προηγούμενα έτη προκύπτει ότι το ποσό αυτό πρέπει να πολλαπλασιαστεί επί έναν κατ εκτίμηση μέσο συντελεστή 1,8, προκειμένου να συνυπολογιστούν οι εισαγωγές σε άλλα κράτη μέλη στις οποίες εφαρμόζονται οι ίδιες αναστολές. Η απώλεια εσόδων που οφείλεται στους μη εισπραττόμενους δασμούς ανέρχεται, συνεπώς, σε 96,7 εκατ. ευρώ/έτος. Απαλοιφή: Από το εν λόγω παράρτημα έχουν απαλειφθεί 7 προϊόντα στα οποία επιβάλλονται εκ νέου δασμοί. Αυτό συνεπάγεται αύξηση των πόρων κατά 4,9 εκατ. ευρώ, όπως εκτιμάται βάσει των στατιστικών στοιχείων του Εκτιμώμενο κόστος της ενέργειας Βάσει των ανωτέρω, η επίπτωση στην απώλεια εσόδων από τον παρόντα κανονισμό εκτιμάται σε 96,7 4,9 = 91,8 εκατ. ευρώ (μεικτό ποσό, συμπεριλαμβανομένων των εξόδων είσπραξης) x 0,75 = 68,8 εκατ. ευρώ/έτος για την περίοδο EL 8 EL


Δήμος Θερμαϊκού | Γαστρονομία | visit-thermaikos.com\nΓαστρονομία. Από την αρχαιότητα έως σήμερα η παραδοσιακή κουζίνα της περιοχής διατρέχεται από την έννοια του μέτρου εφόσον οι κάτοικοι χρησιμοποιούν πρώτες ύλες δικής τους παραγωγής και παρασκευής . Η καθημερινή τους διατροφή στηρίζεται στα αναρίθμητα λαχανικά, στα όσπρια ,το ελαιόλαδο ,στο περιορισμένο κρέας και το άφθονο ψάρι συνοδευόμενο απαραίτητα από κρασί η τσίπουρο.\nΠαρότι οι παραδοσιακοί τρόποι μαγειρέματος τείνουν να λησμονηθούν στις περισσότερες περιοχές της Ελλάδας. Η τοπική παραδοσιακή μεσογειακή κουζίνα της περιοχής του Δήμου μας παραμένει ζωντανή αποτελώντας πόλο έλξης γαστρονομικών επισκεπτών.Στα δεκάδες ταβερνάκια κυριολεκτικά πάνω στο κύμα μπορεί να απολαύσει κανείς φρέσκα θαλασσινά και παραδοσιακούς μεζέδες .Συνοδευόμενα από εξαιρετικό κρασί της περιοχής και το γνωστό ΄΄τσίπουρο΄΄ φτιαγμένο, με τον παραδοσιακό τρόπο. Που γεννήθηκε και μεταφέρθηκε από γενιά σε γενιά, από τοπικούς παραγωγούς.\nΤΟ ΤΣΙΠΟΥΡΟ, Ελληνικό αλκοολούχο ποτό, άρρηκτα συνδεδεμένο με τον τρόπο ζωής, την φιλοξενία και την διασκέδαση των Ελλήνων. Εκπροσωπεί μία ολόκληρη κουλτούρα που ενώνει μία παρέα γύρω από ένα τραπέζι.\nΗ Ιστορία του στην εύφορη γη , γεμάτη αμπελώνες, της Επανομής, της Περαίας και της Μηχανιώνας ,χάνεται στα βάθη των αιώνων ως κληρονομιά από τους μοναχούς του Αγίου Όρους (14ο αι) .\n‘’Εθνικό Απόσταγμα’’ ,όπως αποκαλείται, παράγεται από την ‘’στέμφυλη’’ την μάζα του σταφυλιού που απομένει μετά την συμπίεση του σταφυλιού με σκοπό την παραγωγή του κρασιού. Ξεκινώντας από το σταφύλι, τη φροντίδα του για έναν ολόκληρο χρόνο , μέχρι τη μεγάλη στιγμή ,το βράσιμο, καταλήγει σταγόνα σταγόνα καθαρό στα ποτήρια και ευφραίνει τις καρδιές.\nΠαρά το γεγονός ότι τις τελευταίες δεκαετίες του 20ου αιώνα η παραγωγή του τσίπουρου έχει γίνει βιομηχανική, στην περιοχή μας γίνεται ακόμη αποκλειστικά ‘’κατ’ οίκον’’. Με τον παραδοσιακό τρόπο που γεννήθηκε και μεταφέρθηκε με σεβασμό από γενιά σε γενιά σαν επτασφράγιστο ιερό μυστικό.\nΑπό τα τέλη του Οκτώβρη έως τα μέσα του Δεκέμβρη στην κυριολεξία ‘’βράζει’’ ο τόπος. Παραδοσιακά καζάνια ετοιμάζουν το ‘’αγιονέρι’’ με αποκορύφωμα τις γιορτές τσίπουρου οι οποίες συνοδεύονται με παραδοσιακό γλέντι. Σερβίρεται σε όλα τα ταβερνάκια του Δήμου συνοδευόμενο από μεζέδες που κατά παράδοση πρέπει να έχουν γεύση αλμυρή η ξινή. Γευστικά ταιριάζει εξαιρετικά με παχιά τυριά, τζατζίκι, μικρά ψαράκια τηγανιτά η παστά, ψητή πατάτα και παραδοσιακά τουρσί.


Cinovec 275, Cínovec, Τσεχία\nΤο Hotel Krusnohorsky Dvur 3-αστέρων απέχει περίπου 21 χλμ από Summer toboggan track.\nΤο κατάλυμα βρίσκεται περίπου 17 χλμ από Κάστρο Kuckuckstein. Το κατάλυμα βρίσκεται 84 χλμ μακριά από Κάρλοβυ Βάρυ, μόλις 65-λεπτά οδικώς.\nΤα 7 μοντέρνα δωμάτια του ξενοδοχείου έχουν θέρμανση, συνδρομητική τηλεόραση, προσωπικό υπολογιστή, ντουλάπι και DVD player και πολυτελή μπάνια με ντους, σεσουάρ και νιπτήρα. Το Hotel Krusnohorsky Dvur προσφέρει έξοχη θέα στους επισκέπτες του. Όλα τα δωμάτια έχουν δάπεδο με χαλί και εκλεπτυσμένη επίπλωση.\nΤο αεροδρόμιο Ruzyne βρίσκεται γύρω στα 80 χλμ μακριά.\nΤο Hotel Krusnohorsky Dvur καλομαθαίνει τους επισκέπτες με καζίνο, χώρο για ηλιοθεραπεία και γήπεδο γκολφ. Οι δραστηριότητες περιλαμβάνουν σκι σε χιόνι, πεζοπορία και ποδηλασία.\nHotel Krusnohorsky Dvur, Τσεχία\nμακεδονία παλλάς Ξενοδοχείο *****, Θεσσαλονίκη\nRebecca Ξενοδοχείο επιπλωμένων διαμερισμάτων **, Άγιος Γόρδιος\nKoidulapark Ξενοδοχείο **, Παρνού\nSt Barbara Ξενοδοχείο ***, Ταλίν\nLe Thurot Ξενοδοχείο **, Ντιζόν\nRistorante Cicin Ξενοδοχείο ***, Casale Corte Cerro\nCav Costa Degli Etruschi Ξενοδοχείο επιπλωμένων διαμερισμάτων ***, San Vincenzo\nKripis Studio Διαμέρισμα, Θεσσαλονίκη\nRader Ξενοδοχείο ***, Bad Gastein\nMeditur Santa Maria Ξενοδοχείο ***, Κάλιαρι\nTrianta Ξενοδοχείο **, Ιαλυσός Ρόδος\nGolden Bay Beach Ξενοδοχείο *****, Λάρνακα\nAzure And Spa Θέρετρο *****, Τσιλιβί


Εύη Δημητρίου: Σκοπός του «Who Cares» είναι να προβληματίσει τον θεατή – Παραθυρο\nΕύη Δημητρίου: Σκοπός του «Who ...\nΜία παράσταση που διερευνά τις αντιφάσεις που προκύπτουν ανάμεσα στο τι θεωρούμε καλό για τον εαυτό μας με βάση τις προσωπικές μας ανάγκες και επιθυμίες και τι η κοινωνία μας επιβάλλει, είναι η νέα χορογραφική δουλειά της Εύης Δημητρίου, η οποία θα παρουσιαστεί σήμερα και αύριο στο Θέατρο Ριάλτο (20:00), καθώς και στη Λευκωσία, στις 26 Μαΐου, στο Εγκώμιο Πολιτιστικό Κέντρο (20:30).\nΜέσα από τον φακό της ταυτότητας, του φύλου, της ηλικίας, η χορογράφος εξετάζει πώς εξωτερικές δυνάμεις, όπως κοινωνικές νόρμες, στερεότυπα αλλά και δημόσιες πολιτικές, επηρεάζουν τις προσωπικές μας αντιλήψεις και συμπεριφορές. Η χορογράφος, Εύη Δημητρίου, μίλησε στο «Π» για την παράσταση που συνδυάζει τον εξομολογητικό λόγο με το χιούμορ και την κίνηση για να μας οδηγήσει σε ένα σωματικό και συναισθηματικό ταξίδι.\nΠώς εμπνεύστηκες για τη συγκεκριμένη παράσταση;\nΗ παράσταση είναι εμπνευσμένη από τη ζωή μας! Από τις συνθήκες στις οποίες ζούμε. Από αυτά που βιώνουμε. Είναι μία συνέχεια της έρευνάς μου σε θέματα ταυτότητας και φύλου.\nΗ αρχή όμως για την συγκεκριμένη παράσταση μπορεί να ήταν αυτή: Μια μέρα, κάπου στην αρχή της πανδημίας χτυπά την πόρτα η συνάδελφος, χορεύτρια Ελευθερία Σωκράτους, και μου φέρνει τρία βιβλία. Tο Radicality of Love του Srecko Hovart, Revolution at Point Zero της Silvia Federici και το Beyond the Periphery of the Skin της Silvia Federici. «Eίναι πολύ σημαντικό να συνεχίσεις να κάνεις παραστάσεις με τις θεματολογίες σου», μου λέει.\nΌταν διάβασα το Beyond the Periphery of the Skin της Silvia Federici πολλά σημεία του βιβλίου ξεκαθάριζαν για μένα το πώς κοινωνικές και πολιτικές αποφάσεις χρησιμοποιούν το σώμα για να εφαρμοστούν.\nΈτσι λοιπόν άρχισε ένα ταξίδι αναζήτησης και έρευνας, θεωρητικής και πραχτικής, που οδήγησε στην δημιουργία της παράστασης «WHO CARES».\nΜε ποιο τρόπο εκφράζονται μέσω του χορού αντιφατικές έννοιες: όπως οι προσωπικές μας επιθυμίες σε σχέση με το τι μας επιβάλλει η κοινωνία;\nΓια την παράσταση δουλέψαμε με το πώς βλέπουμε το σώμα μας και πώς μας βλέπουν οι άλλοι, ποια η ανάγκη μας να είμαστε κοντά στην φύση και πώς νιώσαμε όταν τα περιοριστικά μέτρα το απαγόρευσαν. Ποιες ήταν οι εμπειρίες εκείνες του καθενός μας που καθόρισαν το πώς χειριζόμαστε το σώμα μας, και το πώς αφήνουμε να το χειριστούν άλλοι στη θέση μας. Πώς φροντίζουμε τον εαυτό μας, πώς φροντίζουμε τους άλλους, πώς η κοινωνία επιλέγει να μας «φροντίσει».\nΤην κίνηση τη δουλέψαμε αυτοσχεδιαστικά. Δηλαδή υπάρχει μια εικόνα, ένα συναίσθημα που θέλεις να αποδόσεις και χρησιμοποιείς αυτοσχεδιαστικές τεχνικές μέχρι η κίνηση να μπορέσει να μιλήσει γι’αυτό. Συνάμα είναι και ο πειραματισμός με τον λόγο, με τις λέξεις, με το κείμενο που δημιουργήθηκε μέσω της δημιουργικής γραφής και η μελέτη για το πώς ο λόγος μπορεί να προσθέσει ένα επιπλέον στρώμα στην αφήγηση της παράστασης.\nΤο Who Cares, είναι ένα ερώτημα που «ταλαιπωρεί» πολύ κόσμο ακόμη εν έτει 2021. Το κοινό καταφέρνει να βρει τις δικές τους απαντήσεις σε σχέση με αυτό τον προβληματισμό μέσω της παράστασης αυτής; Με ποιο τρόπο;\nΝαι όντως! Σκοπός της παράστασης δεν είναι να δώσει απαντήσεις αλλά να προβληματίσει. Να προσκαλέσει τον θεατή σε ένα συναισθηματικό ταξίδι. Η κίνηση δίνει τον χώρο στον θεατή να κάνει τις δικές του σκέψεις αλλά και να βιώσει συναισθήματα που ίσως δεν μπορεί να περιγράψει με λόγια. Την ίδια στιγμή, ο λόγος αποτελεί το νήμα για το πώς ξετυλίγεται η παράσταση. Τα θέματα που «πραγματεύεται» αντανακλούν σαν καθρέφτης στον θεατή. Με ποιο τρόπο ο θεατής θα εισπράξει αυτά που θα βιώσει είναι εντελώς προσωπικό ζήτημα.\nΠοιος είναι ο ρόλος του χορού – και των τεχνών γενικότερα- στην προσωπική αναζήτηση και την εξέλιξη της ψυχοσύνθεσης μας;\nΌσο μεγαλώνω τόσο πιο πολύ εκτιμώ τον ρόλο του χορού και των τεχνών. Θα επικεντρωθώ πρώτα στον χορό, στην κίνηση. Ο χορός είναι για όλους. Γεννιόμαστε και χορεύουμε. Είναι κάτι πολύ φυσικό. Μέσα από την κίνηση απελευθερωνόμαστε, εκφράζουμε συναισθήματα, ανταλλάσσουμε ενέργειες. Μέσω του χορού επίσης γνωρίζουμε το σώμα μας πιο καλά. Και αυτό είναι τόσο σημαντικό. Είναι μεγάλη μου επιθυμία πιο πολλοί άνθρωποι να έχουν τον χορό στην καθημερινότητά τους, αγόρια και κορίτσια, άντρες και γυναίκες.\nΟ επαγγελματικός χορός, οι παραστάσεις χορού και γενικότερα οι τέχνες προσφέρουν στον θεατή μια “αισθητική” εμπειρία ανανεώνοντας τον τρόπο σκέψης και αντίληψης.\nΠροσωπικά, σαν δημιουργός, θεωρώ την παράσταση ως ένα τόπο συνάντησής μου με το κοινό για να μοιραστώ τους προβληματισμούς και τις ανησυχίες μου που εκφράζονται μέσα από την κίνηση, τον λόγο, τον φωτισμό, την μουσική.\nΠοιος είναι ο στόχος σου ως χορογράφος του έργου; Τι θέλεις να περάσεις στον θεατή;\nΘέλω να συνομιλήσω με τον θεατή για την σχέση μας με το σώμα. Πώς το χρησιμοποιούμε και πώς χρησιμοποιείται από άλλους. Τί σημαίνει για μας η έννοια της φροντίδας; Πώς φροντίζουμε τον εαυτό μας, πώς φροντίζουμε τους άλλους, πώς φροντίζουμε την κοινωνία; Πώς βλέπουμε ένα σώμα που μεγαλώνει; Πώς τα κοινωνικά στερεότυπα επιβάλλονται στις δικές μου επιθυμίες; H σχέση και η συνομιλία μου με τον θεατή ίσως αποτελέσει και ένα καθρέφτη, σχετικά με αυτά τα ζητήματα.\nΓιατί πρέπει ο κόσμος να δει την παράσταση;\nΠρόκειτε για μια παράσταση που μιλά για το σήμερα και για την ακρίβεια, ανατρέπει τα «πρέπει». Έμμεσα ή άμεσα καταλαβαίνουμε ότι είναι ένα έργο επηρεασμένο και από την πανδημία αλλά και από τον βίαιο χειρισμό στον οποίο πολλές φορές υπόκειται το σώμα μας. Όλοι έχουμε ανάγκη να μοιραστούμε συναισθήματα και σκέψεις για αυτά που βιώσαμε.\nΠροτείνω το έργο σε όποιον έχει ανάγκη να ξεφύγει από τον ρεαλισμό της καθημερινής επιβίωσης και θέλει να συνομιλήσει για θέματα που τον αφορούν και τα οποία αποδίδονται μέσα από την σωματική ενέργεια, τον αυτοσαρκασμό και το χιούμορ.


Οι Τούρκοι...υπουργοποίησαν τον Γιώργο Παπαδάκη (ΦΩΤΟ-ΒΙΝΤΕΟ) - ΚΑΡΦΙΤΣΑ\nΟι Τούρκοι…υπουργοποίησαν τον Γιώργο Παπαδάκη (ΦΩΤΟ-ΒΙΝΤΕΟ)\n04/02/2017 - 21:51\nΜία εκπομπή του “Καλημέρα Ελλάδα” ήταν αρκετή προκειμένου η Τουρκία να… “υπουργοποιήσει” τον Γιώργο Παπαδάκη!\nΤα περισσότερα εκ των μέσων του τουρκικού πρακτορείου ειδήσεων Dogan, μεταξύ των οποίων το CNN Turk και η εφημερίδα Cumhuriyet, αναφέρονται σε δημοσιεύματά τους στον υφυπουργό Εθνικής Άμυνας… Γιώργο Παπαδάκη!\nΌπως φαίνεται, οι τούρκοι δημοσιογράφοι, προσπαθώντας να παρακολουθήσουν τη συζήτηση του παρουσιαστή του ΑΝΤ1 με τον Δημήτρη Βίτσα, μπέρδεψαν το ποιος είναι ποιος και έτσι «βάπτισαν» τον Γιώργο Παπαδάκη υφυπουργό Άμυνας!\nΣύμφωνα με όσα γράφει ο τουρκικός Τύπος, ο παρουσιαστής ήταν αυτός που έδωσε την εντολή να πέσουν οι αλεξιπτωτιστές δύο μίλια μακριά από την Κω!\nΌπως αποκάλυψε ο ίδιος στο κεντρικό δελτίο ειδήσεων του ΑΝΤ1, ενημερώθηκε για την “υπουργοποίησή” του από τον ίδιο τον Υπουργό Εθνικής Άμυνας.\n#Tags: Karfitsa, Karfitsa.gr, KKE, Άμυνας, ανελ, Βουλή, Ένωση Κεντρώων, εφημερίδα, Θεσσαλονίκη, Καρφίτσα, Κεντρική Μακεδονία, Μέγαρο Μαξίμου, Νέα Δημοκρατία, Παπαδάκης, ΠΑΣΟΚ, ποτάμι, Τούρκοι, υπουργείο, υπουργοποίηση, υπουργός Επικρατείας, Χρυσή Αυγή


Πέμπτη, 1 Οκτώβριος 2020 08:10\nΧούφτα 1 και 2: Λαχανικά Από διάφορα λαχανικά και πράσινες σαλάτες παίρνουμε την ποσότητα του καλού υδατάνθρακα που χρειαζόμαστε. Για ένα γεύμα μπορούμε να χρησιμοποιήσουμε δύο χούφτες.\nΧούφτα 3: Πρωτεΐνη Κρέας, κοτόπουλο, αβγά, οστρακοειδή, τυρί χαμηλών λιπαρών και όσπρια είναι οι πρωτεΐνες που πρέπει να αποτελούνται τα γεύματα. Η συγκεκριμένη χούφτα πρέπει να περιλαμβάνεται σε τουλάχιστον δύο με τρία γεύματά σας καθημερινά. Επεξεργασμένες πρωτεΐνες όπως το ζαμπόν, το σαλάμι και το μπέικον πρέπει να είναι περιορισμένες.\nΧούφτα 4: Υδατάνθρακες Ψωμί, δημητριακά, ζυμαρικά, ρύζι, πατάτες, φρούτα και μούρα. Αν θέλετε να την αντικαταστήσετε, μπορείτε να φάτε ακόμη μία χούφτα με λαχανικά ή μισή χούφτα με πρωτεΐνη.\nΜε τα λιπαρά τι γίνεται; Σύμφωνα με τις οδηγίες της διατροφολόγου, επιτρέπεται να καταναλώνετε 1-3 κουταλιές της σούπας λιπαρών, όπως ελαιόλαδο, καρύδια, μαγιονέζα, αβοκάντο, πέστο, βούτυρο, κρέμα γάλακτος, λιπαρό τυρί και μαύρη σοκολάτα, σε κάθε γεύμα.\nΠέρα από την απαραίτητη ποσότητα νερού που πρέπει να πίνεις τη μέρα (1-1½ λίτρα), επιτρέπεται να καταναλώνεις και όσο μαύρο καφέ, τσάι και light αναψυκτικά θέλεις. Οσον αφορά το αλκοόλ, ένα ποτήρι κρασί ή μία μπύρα επιτρέπεται μια φορά την εβδομάδα.\nΠαρόλο που ουσιαστικά δεν απαγορεύεται τίποτα σε αυτή την δίαιτα υπάρχουν μερικά τρόφιμα, όπως το κέικ, τα παγωτά, τα πατατάκια και τα κοκτέιλ, που πρέπει να απολαύσετε σε περιορισμένες ποσότητες.


Mayoral® (Mayoral) Übergangsjacke για τα παιδιά | NICKIS.com\nMayoral (Mayoral) Übergangsjacke για τα παιδιά\nMayoral Übergangsjacke 3,476 μπλε\nΟδηγίες φροντίδας: Πλύνετε στους 30 °. Στυλ Bomber αμφιδέξιο σακάκι. Ριγέ ραβδώσεις ποδόγυρο, μανσέτες και γιακά. παλάμη Εκτύπωση.\nMayoral Übergangsjacke 3,416 μπλε\nΟδηγίες φροντίδας: Πλένεται στους 30 ° C, ξηρό σε μειωμένη θερμοκρασία. Dunnkelblaue, ελαφρύ τζιν μπουφάν με κρόσσια στρίφωμα. Πολύχρωμο μπαλώματα λουλούδι. κουμπί Πρόσοψη Πατιλέτα. τσέπες.\nMayoral Übergangsjacke 1,468 μπλε\nΦροντίδα: πλύνετε στους 30 ° C. Αναστρέψιμη σακάκι με ψηλό γιακά και φερμουάρ. Με ραβδώσεις μανσέτες και στρίφωμα. Ένα εξωτερικό κέλυφος από πολυεστέρα με ένα ναυτικό μπλε μεταξένια υφή. Μέσα από σχέδια μίγμα πολυεστέρα-βαμβάκι.\nMayoral Übergangsjacke 1,474 μπλε\nWinbreaker Mayoral με τόνο σε παρόμοια απόχρωση αστέρων μοτίβο Φροντίδα: πλύνετε στους 30 ° C. Stand-up γιακά και μανσέτες. Zip & λωρίδες πλευρική τσέπες. Με ραβδώσεις μανσέτες και στρίφωμα. Επένδυση αποτελούμενη από ένα μαλακό βαμβακερό-πολυεστέρα μείγμα.\n▸ μπλε (87)\nMayoral Übergangsjacke 3,426 λευκό\nΦροντίδα: πλύνετε στους 30 ° C. Ελαφρύ σακάκι με λουλούδι εκτύπωσης. stand-up κολάρο. πλαϊνές τσέπες.\nMayoral Übergangsjacke 3,454 μπεζ\nΦροντίδα: πλύνετε στους 30 ° C. Blouson με μανίκια stand-up και μανίκια raglan. Πλήρες φερμουάρ και πλαϊνές τσέπες. Υφάσματα με βελούδινη υφή και μοτίβο δαντέλας. Κορδόνια με ραβδώσεις στα μανίκια και το στρίφωμα.\nMayoral Übergangsjacke 422 μπλε\nΟδηγίες φροντίδας: Πλένεται στους 30 ° C, ξηρό σε μειωμένη θερμοκρασία. Mid μπλε τζιν μπουφάν με γιακά. Πρακτική Πατιλέτα θραύση. εφαρμογές βρόχο. Μανσέτες με κλείσιμο με κουμπί.\nMayoral Übergangsjacke 1,424 μπλε\nCare: πλύση στους 30 ° C. Τζιν σατέν με κεντήματα στην περιοχή του στήθους. Φωτιές. Λογότυπο έμπλαστρο. Κουμπιά και πριτσίνια.\nMayoral Übergangsjacke 1,422 κόκκινος\nΦροντίδα: πλύνετε στους 30 ° C. Ριγέ σακάκι με πλισέ κοντή φούστα. Γύρω από το λαιμό με μια συνεχή φερμουάρ. Με μπλε κορδέλα στρίφωμα άκρες.\n▸ κόκκινος (82)\nBlauer USA Übergangsjacke Bomboogie Übergangsjacke Bonpoint Übergangsjacke Burberry Übergangsjacke Catimini Übergangsjacke Colmar Übergangsjacke Diesel Übergangsjacke Dolce & Gabbana Übergangsjacke DSquared2 Übergangsjacke Gaudi Übergangsjacke Gucci Übergangsjacke Guess Übergangsjacke Hackett London Übergangsjacke IL GUFO Übergangsjacke Karl Lagerfeld Übergangsjacke Kenzo Übergangsjacke LES COYOTES DE PARIS Übergangsjacke Levi's Übergangsjacke Little Marc Jacobs Übergangsjacke Little Remix Übergangsjacke MINI RODINI Übergangsjacke Molo Übergangsjacke Moncler Übergangsjacke Monnalisa Übergangsjacke Parajumpers Übergangsjacke Pepe Jeans Übergangsjacke PEUTEREY Übergangsjacke Ralph Lauren Übergangsjacke Replay & Sons Übergangsjacke RETOUR Übergangsjacke Save the Duck Übergangsjacke SCOTCH & SODA Übergangsjacke Soft Gallery Übergangsjacke Stella McCartney Übergangsjacke Stone Island Übergangsjacke Tartine et Chocolat Übergangsjacke Timberland Übergangsjacke Tommy Hilfiger Übergangsjacke Übergangsjacke Trussardi Übergangsjacke Woolrich Übergangsjacke\nMayoral Mayoral πλεκτή ζακέτα Mayoral σακάκι Mayoral φόρεμα Mayoral παντελόνι Mayoral τζην Mayoral γκέτες Mayoral Longsleeve Mayoral θήκη Mayoral ζακέτα Mayoral βράχος Mayoral μπλούζα Mayoral jeggings Mayoral polo Mayoral σορτς Mayoral αθλητική μπλούζα Mayoral Κοντομάνικη μπλούζα Mayoral αγόρια Mayoral κορίτσι Mayoral Τα μωρά Mayoral σακάκι ιδρώτα Mayoral γούνα γιλέκο Mayoral ζώνη Mayoral κεφαλόδεσμος Mayoral hoodie Mayoral πιζάμες Mayoral δύο Piece Mayoral Παπούτσια για το μωρό Mayoral κάλτσες γόνατο Mayoral κασκόλ Mayoral σώβρακο Mayoral φορμάκι Mayoral πουκάμισο Mayoral Μίνι φόρεμα Mayoral Midi φόρεμα Mayoral κορυφή Mayoral φόρμα


Εκπαιδευτικός - πολυεργαλείο για την Covid-19 στα σχολεία | Το Κουτί της Πανδώρας\nΕκπαιδευτικός - γιατρός - νοσηλευτής - καθαρίστρια - φύλακας - αστυνόμος (και ποιος ξέρει τι άλλο) σε μία συσκευασία.\nΣπύρος Αργυρόπουλος 22/09/2020 | 16:49\nΑρκετά νομίζω το καλαμπουρίσαμε με το θίασο των κυβερνώντων.\nΤα πράγματα βέβαια έχουν σοβαρέψει από καιρό, εμείς δε θέλαμε να το πιστέψουμε. Λοιπόν – σχολεία: αφορά τους περισσότερους. Θέτω ερωτήματα και θέλω - απαιτώ, σοβαρές και υπεύθυνες απαντήσεις (αν υπάρχει κάποιος σοβαρός και υπεύθυνος στην κυβέρνηση να μου δώσει) και όχι ανοησίες σαν τις «οδηγίες» που εκδίδετε.\n- Πείτε μου πώς σε τάξεις – κλουβάκια, θα τηρηθούν αποστάσεις, τη στιγμή που ο αριθμός των μαθητών ανά τάξη παραμένει ο ίδιος;\n- Πώς ορίζετε εκπαιδευτικό υπεύθυνο covid19; Έχει ο εκπαιδευτικός ιατρικές – νοσοκομειακές γνώσεις; Τι μέσα ατομικής του προστασίας του παρέχετε από αυτά που απαιτείτε να έχει (γενικότερη προστασία προσώπου, ειδική φόρμα κ.τ.λ.;) Πώς θα κάνει ιχνηλάτηση τη στιγμή που οι αρμόδιες υπηρεσίες δεν μπορούν να κάνουν; Θα του δώσετε και θερμόμετρο εξ αποστάσεως λήψης; - σε πολλά σχολεία το αγόρασαν με έξοδά τους και κυρίως: Πώς θα τα κάνει όλα αυτά (αν δεχθούμε ότι έχει τις γνώσεις και τα μέσα) παράλληλα με το εκπαιδευτικό του έργο;\n- Υπάρχουν πολλά σχολεία που διαθέτουν χώρους ώστε να χρησιμοποιηθούν ως χώροι απομόνωσης κρούσματος; Εδώ δεν φτάνουν οι χώροι να κάνουν μάθημα. Πώς θα πρέπει να είναι εξοπλισμένος ο χώρος αυτός;\n- Με την έλλειψη εκπαιδευτικών που υπάρχει, νομίζετε ότι περισσεύει κάποιος για την υποδοχή, χωρίς να έχει και τάξη ταυτόχρονα;\n- Με την έλλειψη καθαριστριών που υπάρχει και την αναγκαιότητα να γίνεται καθαρισμός των χώρων το μεσημέρι, μετά τη λήξη των μαθημάτων, πώς νομίζετε ότι μπορεί να γίνει απολύμανση χώρων ενδιάμεσα; (εκτός αν εννοείτε ότι ο εκπαιδευτικός θα κληθεί να παίξει αυτό το ρόλο)\n- Πώς θα γίνεται συχνά ο καθαρισμός – απολύμανση των τουαλετών; (εκτός αν πάμε στην ανωτέρω παράγραφο)\n- Πώς θα γίνεται συχνά ο καθαρισμός – απολύμανση των εργαστηρίων και των Η/Υ; (εκτός αν πάμε στην ανωτέρω παράγραφο)\n- Οι μπάλες για το σχολικό αθλητισμό, μπορεί να καθαρίζονται, αλλά κατά τη διάρκεια του παιχνιδιού όλοι καταλαβαίνουν τι γίνεται.\n- Τα είδη απολύμανσης (αντισηπτικά - κρεμοσάπουνα) σαφώς δε θα επαρκέσουν ούτε για το πρώτο δεκαήμερο. Μετά τι;\nΤην περίπτωση να έχετε μικρότερο αριθμό μαθητών και περισσότερες αίθουσες (με πρόσληψη εκπαιδευτικών), σας έχει περάσει απ’ το μυαλό; Ασφαλώς και ναι. Συμφέρει όμως περισσότερο να πάρουμε συνοριοφύλακες. Εκπαιδευτικούς και υγειονομικούς, μακριά. Ή έχω άδικο; Για μία ακόμη φορά φαίνεται ότι ευθύνη θα καταλογιστεί οπουδήποτε αλλού (εκπαιδευτικούς, καθαρίστριες κ.τ.λ.) και όχι στους καθ’ ύλην αρμόδιους. Έτσι το ξέρουν όλοι να το κάνουν: τα σωστά δικά μας, τα λάθη των άλλων. Σε πολλούς, από την φράση «θέση ευθύνης», κράτησαν μόνο τη «θέση».\nΚαι κυρίως: η μπάλα στην εξέδρα για να γλιτώσουμε τη συντριβή;\nΠεριμένω απαντήσεις και όχι αερολογίες του στυλ: «πήραμε όλα τα μέτρα» (εκτός αν εννοείτε αυτά για την κάσα μας).\nΥ.Γ. Πάντως, συγχαρητήρια, καταφέρνετε να δημιουργήσετε νέο είδος: τον εκπαιδευτικό – πολυεργαλείο (σαν τον ελβετικό σουγιά): Εκπαιδευτικός – γιατρός – νοσηλευτής – καθαρίστρια – φύλακας – αστυνόμος - (και ποιος ξέρει τι άλλο), σε μία συσκευασία. Εύγε!\n* Κείμενο του αναγνώστη Σπύρου Αργυρόπουλου το οποίο λάβαμε και δημοσιεύουμε


Μ. Λούθερ Κινγκ\nΗθελημένη η αδράνεια της Ευρώπης;\nΘρησκευτικά ντοπαρισμένοι βλάκες, νομίζοντας οτι θα πάνε στο παράδεισο που τους τάζουν οι εγκληματίες καθοδηγητές τους, ανατινάζουν τα τομάρια τους παίρνοντας μαζί τους τη ζωή ανύποπτων αθώων πολιτών σε όλα τα μήκη και πλάτη του πλανήτη μας.\nΧρόνια τώρα, που η κατ ονομασία και μόνο "Ενωμένη" Ευρώπη σφύραγε κοιτάζοντας από την άλλη μεριά, σήμερα δεν μπορεί να υπερασπιστεί τη ζωή των πολιτών της.\nΜήπως στα πλαίσια του προγράμματος "Παγκοσμιοποίηση" την βολεύουν ώστε στις πόλεις και όχι μόνον να εγκατασταθούν και να κυκλοφορούν αυτά που ζήτησε η Ευρωβουλευτής Σπυράκη;\nΗ οποία έκανε "έκκληση" ζητώντας "το προσωπικό, τα μηχανήματα και την υποδομή που θα μπορέσει να μας δώσει τη δυνατότητα να ελέγξουμε όλους μα όλους που βρίσκονται στο έδαφός μας και ήλθαν μέσα από το προσφυγικό-μεταναστευτικό κύμα".\nΜε την απορία μου τι συγκεκριμένα μηχανήματα, τι είδους προσωπικό και τι ακριβώς υποδομές ονειρεύεται η κ. Μαρία Σπυράκη να ρωτήσω πάρα πέρα:\nΤώρα το θυμηθήκατε για την Ευρώπη και την Ελλάδα; Μετά απο τόσα χρόνια δράσης των εγκληματιών σε όλη την υφήλιο;\nΚαι γιατί μόνον για την Ελλάδα αυτή η "έκκληση" τη στιγμή που αποδεικνύεται οτι οι εγκληματίες ήδη βρίσκονται "εντός τοιχών" και εξακολουθούν να τρυπώνουν απο παντού στην Ευρώπη;\nΚαι γιατί ακόμη συζητάνε με τον Ερντογάν που "διέρρηξε" τα σύνορα της Ευρώπης στο Αιγαίο διευκολύνοντας την κατατρομοκράτηση της Ευρώπης;\nΓιατί τον χαιδεύουν;\nΓιατί δεν του επιβάλλουν εμπάργκο;\nΓιατί δεν αποσύρονται οι πρεσβείες των Ευρωπαικών κρατών απο την Τουρκία;\nΓιατί αφήνουν το Νταβούτογλου να τους εκβιάζει με τα "θέλω" του και παρά τη συμφωνία να εξακολουθεί να στέλνει μετανάστες αλλά και κάθε καρυδιάς καρύδι;\nΜε λίγα λόγια η Ευρώπη πρέπει να πάρει ιστορικές αποφάσεις για την ασφάλεια των πολιτών της με σκληρή στάση απέναντι στους τρομοκράτες αλλά και τα κράτη που τους διευκολύνουν να έρχονται στη γηραιά Ήπειρο.\nΕκτός κι αν είναι ηθελημένη κατάσταση για να φτάσουμε σε αυτά που ζητάει η κυρία Σπυράκη.\nΑν αυτή είναι η επιδίωξη τότε Μέρκελ και όλοι οι Ευρωγαλονάδες διαπράτουν το ίδιο αν όχι μεγαλύτερο έγκλημα από εκείνο των τρομοκρατών.\nΗ αντίσταση που δεν έγινε ποτέ\nΘέλετε να συμφωνήσουμε στον ανορθόδοξο τρόπο που θέλησε να αντιμετωπίσει ο Βαρουφάκης την κατάσταση;\nΟύτε τα Κανάλια, ούτε οι Εφημερίδες προβάλανε την ΑΙΤΙΑ που ανέφερε ο πρώην υπουργός Οικονομικών για τις ενέργειές του. Σκατά ενημέρωση ...\nΤο λογισμικό της Ελλάδας είναι στα χέρια των Γερμανών! Σε απλή γλώσσα αντικαθιστούν αν όχι ακυρώνουν τον εκάστοτε Έλληνα υπουργό Οικονομικών κατά 99% ! Γνωρίζουν επί πλέον τι ακριβώς έχει στη τσέπη του ο Έλληνας φορολογούμενος και πως θα τον μεταχειριστούν!\nΚαι τώρα να και τα προεόρτια:\nΟ Κυριάκος δίνοντας μαθήματα "δυναμισμού" ζητάει μόνον εξεταστική εναντίον του Βαρουφάκη.\nΕντάξει δε ξέρουμε ακόμη τι παραβίασε ...\nΆλλωστε Σύνταγμα και νόμους πρόλαβαν και τα ξέσκισαν άλλοι και συνεχίζουν ...\nΗ ΝΔ, όλα τα κόμματα, τα Μέσα Μαζικής Ενημέρωσης θα μας πουν τη γνώμη τους στο οτι το Ελληνικό λογισμικό είναι\nστα χέρια ξένου κράτους;\nΠαράτυπος ο Βαρουφάκης; Παράνομος;Αντισυνταγματικός; Μπορούμε να του φορτώσουμε μία νταλίκα στη πλάτη.\nΕίναι όμως ο μοναδικός που αποπειράθηκε να επαναστατήσει απέναντι στη Κατοχή.\nΜε συγκεκριμένο σχέδιο! Και με επενδύσεις απο μία τεράστια οικονομία τρισεκατομυρίων δολλαρίων όπως αυτή της Κίνας!\nΚαι τον "φάγανε" από μέσα κι απ έξω!\nΤην αλήθεια πείτε στο κόσμο ...\nΚαι οι αραχτοί του έδρανου και της ενημέρωσης, προτείνετε εσείς το δικό σας νόμιμο, συνταγματικό σχέδιο απέναντι στη Κατοχή!\nΚαι μετά τον κρεμάτε !\nΥπερ των συμφερόντων των Τραπεζών ή ...;\nΕ.-Γειά σας για λόγους ταυτοποίησης τα στοιχεία σας\nΕ.-Σας τηλεφωνώ για την ενημέρωση οτι το στεγαστικό σας υπολείπεται xxx Ευρώ .Έχετε κάνει καμμιά κατάθεση;\nΔ-Έχω εξηγήσει και τις 5 προηγούμενες φορές που πήρατε οτι λόγω των δυσκολιών που αντιμετωπίζει η πλειοψηφία των\nΕλλήνων ιδιαίτερα αυτή τη περίοδο περιμένω απο το μοναδικό μου εισόδημα να καλύψω το υπόλοιπο στο τέλος του\nΕ-Ναι αλλά έχετε υπογράψει μία σύμβαση ρύθμισης του δανείου.\nΔ-Όταν υπέγραψα αυτή τη σύμβαση είχα μεγαλύτερο εισόδημα. Η σύμβαση έχει δύο συμβαλλόμενους. Ο ένας δεν έχει τις\nίδιες οικονομικές συνθήκες πλέον.\nΕ-Ναι αλλά πρέπει να βρείτε τρόπο να πληρώσετε το υπόλοιπο\nΔ-Μου λέτε οτι παίρνετε για ενημέρωση αλλά ασκείτε απαράδεκτη πίεση και με λέτε έμμεσα ψεύτη οτι έχω να καταβάλω\nαυτό το υπόλοιπο και δε το κάνω\nΕ-Πρέπει να βρείτε τρόπο να τα καταβάλετε\nΔ- Είναι η πρώτη φορά που αναγκαστικά μένει ένα μικρό υπόλοιπο. Δε λέω δε τα δίνω. Μία εβδομάδα υπομονή. Όλα τα\nχρόνια ήμουν εντάξει\nΕ- Δεν πρέπει η μία δόση να "καβαλλήσει" την επόμενη.\nΔ.-Προσπαθούμε χρόνια τώρα με στερήσεις σε βασικά αγαθά και υπηρεσίες να αποφύγουμε τη προσφυγή στο νόμο Κατσέλη\nΔε καταλαβαίνω. Μας πιέζετε σε μία τέτοια προσφυγή που είναι σε βάρος της Τράπεζας που εκπροσωπείτε;\nΑπό τέτοια παραδείγματα υποφέρει η πλειοψηφία των Ελλήνων που ονειρεύτηκε ένα "κεραμίδι" να φύγει απο τα ενοίκια\nΤο "καρκίνωμα" των μη εχόντων, των εξαθλιωμένων, των πρώην νοικοκυραίων.\nΟ "βιασμός" της ανθρώπινης αξιοπρέπειας.\nΤα θύματα μιας ασύδοτης και ύποπτης προσέλκυσης για δάνεια τη περίοδο 1998-2008\nΗ "ένεση" ψεύτικης ευδαιμονίας των κυβερνήσεων των τελευταίων δεκαετιών.\nΜηπως αυτές οι εταιρίες είναι η Γερμανική "εμπροσθοφυλακή";\nΠου δε κατάφεραν να αλώσουν τα ελληνικά σπίτια στη Κατοχή και τα παίρνουν μέσω του σατανικού σχεδίου του\nΤο pythari.gr προτείνει το δούμε παραπέρα.\nΧίλιοι δυό απατεώνες σήμερα σε παίρνουν τηλέφωνο. Που ξέρεις οτι το τηλεφώνημα προέρχεται πράγματι απο\nεισπρακτική εταιρία συνεργαζόμενη με τη Τράπεζα;\nΑν πράγματι είναι Εισπρακτική απορρίπτουμε κάθε μορφή πίεσης και εξευτελισμού. Αλλά μήπως πρέπει στα σεμινάριά\nτους για πίεση να διαπιστωθεί οτι έχουν ξεπεράσει τα όρια ακόμη και αυτών των εντολών της Τράπεζας;\nΟι Τράπεζες θα μιλήσουν ή θα παραμείνουν απρόσωπες "κρυμμένες" πίσω απο πόρτες και τζαμαρίες;\nΞέρουν οτι αυτές οι συμβάσεις δεν έχουν ουσιαστική ισχύ καθώς το ένα απο τα δύο μέρη δηλαδή αυτός που πήρε το\nδάνειο έχει υποστεί οικονομική κατάρρευση ακριβώς για να ενισχύσει τις Τράπεζες.\nΡωτηθήκαμε ποτέ αν αποδεχόμαστε το Τραπεζικό τους σύστημα;\nΑν δεχόμαστε να θυσιάσουμε για τις Τράπεζες τη ζωή μας και των παιδιών μας για να σώσουμε το οικονομικό σύστημα που επιβάλλει ο\nαπόγονος του Χίτλερ;\nΑναρωτήθηκαν αν στη ζωή τους κάποιοι υπήρξαν τίμιοι με σεβασμό αμοιβαίο στη κοινωνία και ξημερώνει μία μέρα να σε παίρνει ένα\nκοριτσόπουλο και να σου λέει ουσιαστικά : Υπέγραψες και θα κόψεις το λαιμό σου να βρεις να πληρώσεις;\nΜέσα απο το pythari.gr εμείς θα συνεχίσουμε μέχρι κάποιοι να καταλάβουν οτι ασελγούν επάνω σε νόμιμους Έλληνες πολίτες και όχι σε θανατοποινίτες για φόνους.\nΗ πολιτική απάτη της Αριστερής μάσκας\n'Ηταν αναμενόμενο και το φωνάξαμε!\nΕλπίζαμε κι εμείς αλλά τα πράγματα άλλα δείχνανε ...\nΟ Τσίπρας ανέλαβε το "βρώμικο" έργο να περάσει σε μία νύχτα αυτά που οι άλλοι δε κατάφεραν πέντε χρόνια.\nΚαι το βρώμικο έργο ήταν τόσο προβλέψιμο!\nΑφού "στεγνώσανε" τον Έλληνα πολίτη κάτω απο τα 1000 € και εκ των πραγμάτων δε μπορούσε να συντηρήσει πλέον το Τραπεζικό σύστημα επινοήθηκε η "Αριστερά". Γιατί οι Έλληνες το έχουμε το χούι. Προτιμάμε να υποφέρουμε απο μία φιλοκοινωνική παράταξη παρά άλλα κόμματα εξουσίας που σου φωνάζουν "αυτοί είμαστε και θα στα πάρουμε μέχρι δεκάρα".\nΜόνο που η "Αριστερά" μόνον φιλοκοινωνική δεν ήταν.\nνα αναλάβει το χτύπημα στα εισοδήματα απο 1000 έως 1500 ευρώ. Εκεί απέμειναν πλέον κάτι κέρματα!\nΜη φεύγετε ... Έχουμε κι άλλο!\nΚαθώς αφήσανε τους Δήμους εκτεθημένους οικονομικά ετοιμαστείτε στο μέλλον να αντιμετωπίσετε χαράτσια ή επιβαρύνσεις απο τις Δημοτικές αρχές όπου απαιτηθεί.\nΕίναι απίστευτη η αναλγησία, η προχειρότητα και η αυθαιρεσία με την οποία κάποιοι σκέφτονται στις κυβερνήσεις των Μνημονίων για να καλύψουν τα οικονομικά κενά της καταλήστευσης της χώρας!\nΝέο κρούσμα είναι η επιπρόσθετη χρέωση των 60€ "δακτυλίου" στα τέλη κυκλοφορίας (240€+60€=300€).\nΝα το δούμε συγκεκριμένα;\n1. Κάποιος μένει σε Δήμο έξω απο το κέντρο και έχει χρόνια να ανεβάσει αμάξι στο δακτύλιο και ούτε σκοπεύει να το κάνει. Κυκλοφορεί με τη συγκοινωνία. Θα τον χρεώσετε με το νέο χαράτσι "δακτυλίου";\n2. Τον άλλο θα τον χρεώσετε με τις πινακίδες ή με κριτήριο τη μόνιμη κατοικία; Έχει πινακίδες Αθηνών αλλά μένει μόνιμα στο χωριό του.\n3. Εκπομπή καυσαερίων δεν έχει μόνον το κέντρο της Αθήνας. Είναι και η Θεσσαλονίκη και αρκετές μεγαλες πόλεις. Θα χρεώσετε μόνο το λεκανοπέδιο;\nΈτσι ! Αυτά με τη πρώτη σκέψη καθώς προβλέπεται να ανακύψουν και άλλα τραγελαφικά.\nΕπιμένουμε! Αυτό το τέρμινο ονομάστηκε για κάλυψη "πρώτη φορά Αριστερά" για να χτυπήσει τα εισοδήματα απο 1000 έως 1500 ευρώ γιατί άλλωστε είναι οι μόνοι που μπορείτε να "στεγνώσετε" πλέον.\nΚάντε τη "ληστεία" με τρόπο και διακριτικότητα γιατί η αναλγησία σας σας αφαιρεί ακόμη και το "φύλλο συκής"\nΑνεξαρτητοποίηση της Σοφίας Σακοράφα\n(Από το Γραφείο Τύπου της βουλευτου)


Μικροένταση έξω από το υπουργείο Παιδείας\nΔημοσίευση: 29 Νοεμβρίου 2017 15:16\nΤα επεισόδια έγιναν κατά την διάρκεια συγκέντρωσης που πραγματοποιούν φοιτητές έξω από το υπουργείο Παιδείας\nΣυγκέντρωση πραγματοποιούν φοιτητές έξω από το υπουργείο Παιδείας, διαμαρτυρόμενοι για την κατάσταση που επικρατεί στις φοιτητικές εστίες.\nΣτον προαύλιο χώρο του υπουργείου Παιδείας επικράτησε ένταση μεταξύ των φοιτητών και των αστυνομικών δυνάμεων.\nΤα επεισόδια ξεκίνησαν όταν ομάδα από τους διαμαρτυρόμενους φοιτητές μπήκε στο προαύλιο του υπουργείου, απαιτώντας να έχει συνάντηση με τον υπουργό Κ. Γαβρόγλου ώστε να λάβει απαντήσεις για τα αιτήματα τους.\nΠλέον η κατάσταση ομαλοποιήθηκε καθώς μετά την παρέμβαση των αστυνομικών οι φοιτητές αποχώρησαν από τον προαύλιο χώρο και πλέον βρίσκονται έξω από το κτίριο του υπουργείου.\nΟι φοιτητές αναμένεται να αποχωρήσουν, αφού δεν θα υπάρξει συνάντηση αντιπροσωπείας με αξιωματούχους του υπουργείου.\nΣημειώνεται, ότι το Ίδρυμα Νεολαίας και Δια Βίου Μάθησης (ΙΝΕΔΙΒΙΜ) σε ανακοίνωσή του σήμερα δεσμεύτηκε ότι την επομένη της λήξης της κατάληψης των φοιτητικών εστιών θα ξεκινήσει η επίλυση των θεμάτων.\nΑργότερα, η ΚΝΕ εξέδωσε ανακοίνωση στην οποία σημειώνει ότι «η κυβέρνηση ΣΥΡΙΖΑ-ΑΝΕΛ, απέδειξε για άλλη μία φορά πόσο αδίστακτη είναι. Αφού έκοψε τη σίτιση στους εστιακούς φοιτητές, σήμερα δεν δεχόταν συνάντηση με αντιπροσωπεία των συλλόγων τους που ήταν σε κινητοποίηση στο υπουργείο Παιδείας ενώ δε δίστασε να απαντήσει στα δίκαια αιτήματά τους με απρόκλητη επίθεση των ΜΑΤ, χρήση χημικών και ξύλο».\nΟλοκληρώθηκε η συνάντηση αντιπροσωπείας φοιτητών με τον γγ του ΥΠΕΠΘ


Sense , Κριτική - Εστιατόρια - αθηνόραμα\nSense 14/20 0\nΑπό Δημήτρη Αντωνόπουλο - 28/11/2019\nΟποτε έρχονται φίλοι από το εξωτερικό στην Αθήνα, ένα από τα πρώτα εστιατόρια που σκέφτομαι να τους προτείνω είναι το «Sense» στον 7ο όροφο του boutique ξενοδοχείου «Athens Was». Ο συνδυασμός θέας, ντιζάιν και κουζίνας είναι ακαταμάχητος και αποτελεί μια πρώτης τάξεως ευκαιρία για γευσιγνωσία Ελλάδας με την κυριολεκτική και μεταφορική διάσταση του όρου. Το πανοραμίκ περιλαμβάνει από Παρθενώνα και ναό της Απτέρου Νίκης, αριστερά τον Λυκαβηττό και καταλήγει στην Πύλη του Αδριανού, που δεν έχεις και πολλές ευκαιρίες να τη δεις εύκολα τρώγοντας στην Αθήνα.\nΟι λιτές γραμμές του χώρου που δημιούργησε ο Σταύρος Παπαγιάννης (Stage Design Office) παίζουν με πολλούς τρόπους με την Ιστορία· είτε αυτό σημαίνει την εντυπωσιακή είσοδο με τις μαρμάρινες κεφαλές της Βένιας Δημητρακοπούλου, σαν σε σύγχρονη έκθεση μουσείου αρχαίων εκθεμάτων κόντρα στο γήινο κόκκινο των νεοκλασικών, είτε τη συνομιλία με το αρχαίο κάλλος, που υλοποιείται με τις φωτογραφίες αρχαίων θησαυρών του Στέφανου Σάμιου, είτε με εμβληματικά κομμάτια που ιστορούν το σύγχρονο ντιζάιν. Ο Παπαγιάννης τροποποιεί στοιχεία της επίπλωσης του εστιατορίου –οι περίφημες καρέκλες Costes του Philippe Starck έδωσαν τη θέση τους στις διαχρονικές Luisa του Franco Albini–, ενώ στην κλειστή βεράντα παίζουν μεταλλικές καρέκλες Ζαππείου με ροζ αναπαυτικά μαξιλαράκια. Η εικόνα του εστιατορίου έχει ελαφρύνει, καθώς τα τραπέζια είναι πλέον γυμνά και κόκκινα, ενώ προσεχώς θα προστεθούν τα conceptual σουπλά Hybrides του Θάνου Ζακόπουλου και του Art & Design Studio CTRLZAK.\nΠερνώντας στις γεύσεις, τώρα, το μενού καλλιεργεί συστηματικά τον εκσυγχρονισμό της ελληνικής κουζίνας, πατώντας πάνω σε αυθεντικές τοπικές συνταγές και δημοφιλείς σπεσιαλιτέ από όλη την Ελλάδα. Ο σεφ Αλέξανδρος Χαραλαμπόπουλος και οι συνεργάτες του ψάχνουν συνεχώς συνταγές από γιαγιάδες και μαμάδες στους τόπους καταγωγής τους και διάφορες γωνιές της Ελλάδας, τις οποίες αντιμετωπίζουν με πνεύμα δημιουργικό και τις ραφινάρουν, «φροντίζοντας να μη χάσουμε το νήμα με τη βασική τους γεύση», όπως μου λέει. Το σίγουρο είναι το «Sense» έχει ανεβάσει τις επιδόσεις του από πέρυσι και βρίσκεται σε απόσταση αναπνοής από το επόμενο βαθμολογικό σκαλοπάτι. Το νιώθεις αυτό ήδη από τα amuse bouche, τις ορεκτικές μπουκιές που έρχονται τοποθετημένες πάνω σε ένα δίσκο με το χάρτη της Ελλάδας, ακουμπισμένες πάνω στους τόπους που τις ενέπνευσαν: πελτές ντομάτας με «καραμελωμένο» κρεμμύδι πάνω σε κρίθινο ψωμί, μυρωδάτο μαραθοπιτάκι σε μορφή τραγανού airbag, αβγοτάραχο Τρικαλινού με κρέμα καρότου και ξύσμα λάιμ μέσα σε σπιράλ ζύμης ελαιόλαδου, ντοματάκι κονφί γεμιστό με κατσικίσιο τυρί – γεύσεις στακάτες και πολύ εκφραστικές, που δουλεύονται με υψηλή τεχνική.\nΒρίσκω πολύ έξυπνη την απόδοση της χωριάτικης σαλάτας αυτή την εποχή επειδή το βασικό της υλικό, η ντομάτα, εμφανίζεται ψημένη, με τη μορφή τριών υγρών σφαιρών, που όταν τις σπας τα υπόλοιπα υλικά νοτίζονται με το αρωματικό της umami. Μαζί με αγγούρι φρέσκο και σε ευγενές τουρσί, κάππαρη, κρίταμο, κρεμμύδι, παξιμαδάκια ελιάς και βωλάκι Τήνου τηγανισμένο σε κουρκούτι αφήνουν στο στόμα μια γεύση οικεία κι εξιδανικευμένη. Πολύ ωραίο και το «μποστάνι», σαν αλλιώτικη σαλάτα με χορταρικά, κολοκύθι, ασπρομύτικα φασόλια Λήμνου, αρμυρίκια, κάππαρη, μοσχολέμονο και ραφιναρισμένες τηγανητές πατάτες, παίζει με μια μεγάλη ποικιλία υφών και γεύσεων. Ακόμη πιο καλό όμως, ως ιδέα και ως τελική γεύση, είναι το σκουμπρί με φασολάδα. Κάτω από αυτήν την απλή ονομασία κρύβεται η δημιουργική σύντηξη δύο φασολάδων, μιας λευκής πιάζ αρτυμένης με λάιμ και της κλασικής κόκκινης σε μορφή κρέμας, αλλά και κονσομέ που μοσχοβολάει σέλινο μαζί με ντελικάτες πίκλες κρεμμυδιού και απαλό ημίπαστο σκουμπρί.\nΟι τοπικές σπεσιαλιτέ και οι πανελλαδικές αγάπες δεσπόζουν στα κυρίως. Πολύ επιτυχημένη εκδοχή είναι το μπαρδουνιώτικο κοκοράκι, που περιλαμβάνει σιγοψημένο, ντελικάτο και ζουμερό στήθος, ρουστίκ νοστιμιά κροκέτας κοκκινιστού ξεψαχνισμένου κόκκορα, κρεμμυδάκια στιφάδου, αρμυρούτσικη κρέμα φέτας και μια πυκνή σάλτσα από τους χυμούς του πουλιού, ντομάτα και το καλαμπόκι που τρώει, σκέτη γλύκα. Επιμέρους είναι οι αντιρρήσεις μου στα επόμενα δύο κατά τα άλλα καλά πιάτα. Στη βαθιά νοστιμιά που έχει το κανελόνι παστίτσιο γεμισμένο με μοσχαρίσια ουρά και σπετσερικά σε μια πολύ ξεχωριστή σιροπιαστή σάλτσα θα έπρεπε να είναι πολύ αφράτη η κατσικίσια μπεσαμέλ με αρσενικό Νάξου. Οι δε vegetarian λαχανοντολμάδες με μανιτάρια, λεμονάτη κρέμα αγκινάρας και κονσομέ μανιταριών θα κέρδιζαν πόντους αν ξεχώριζαν περισσότερο οι υφές των μανιταριών και οι ποικίλες τους γεύσεις. Καλύτερο όλων το λυθρίνι αλά Σπετσιώτα ψημένο άψογα, μαζί με αλαβάστρινο χτένι, μεταξωτούς πουρέδες πατάτας (σκέτο και πράσινο με μαϊντανό), αφρό σκόρδου με χαρακτηριστικό άρωμα, σάλτσα και γέμιση από ψητή ντομάτα.\nΤο λευκαδίτικο παντεσπάνι –σαν ρεβανί– με σαντιγί μαστίχας, κόκκινα φρούτα και σούπα κερασιού με σουμάδα, που έχει γεύση-βόμβα, είναι επιδόρπιο περιωπής. Κοντά του στέκεται η στρογγυλή δίπλα γεμισμένη με μους γιαουρτιού και πολύ πρωτότυπο ξινούτσικο σορμπέ ροδιού.\nΗ επίσκεψη του κριτικού στο εστιατόριο έγινε στις 13/1.\nSENSE (ξεν. «AthensWas») Διονυσίου Αρεοπαγίτου 5, Μακρυγιάννη, 2109200240. Ωράριο λειτουργίας: Και μεσημέρι. Τιμή: € 40-50 (το άτομο χωρίς ποτά και κουβέρ). Πρόσβαση ΑμεΑ: Ναι. Πάρκινγκ: Στους γύρω δρόμους.\n«Lost Athens»: Urban καλοφαγία με άποψη\nΓλεντάμε την Παγκόσμια Μέρα του Πατσά!\nΤρία αστέρια λάμπουν στο «Zillers»\nΚαλωσόρισες «Le Pavillon» στο Χαλάνδρι\nΝέος αέρας στο «Λοκάλι»\nΟ Ερβέ Προνζάτο επιστρέφει στην Αθήνα, εισάγοντας καινά δαιμόνια με το στιλ του τρώγειν στην μπάρα μιας ανοιχτής fine dining κουζίνας.\n50 εστιατόρια που ξεχωρίσαμε στο γκουρμέ σαφάρι μας σε Αιγαίο και Κρήτη\nΑυτά είναι τα νέα εστιατόρια της Αθήνας


H Mercedes-Benz CLS πιο ολοκληρωμένη από ποτέ (pics) | Παρουσιάσεις: Αυτοκίνητο | gazzetta.gr\nNέο κανάλι στην Cosmote TV με αθλητικό πρόγραμμα και 30 διοργανώσεις\nΠαρασκευή, 20 Απριλίου 2018 - 14:24\nΗ νέα γενιά της CLS είναι ένα υπερσύγχρονο τετράθυρο μοντέλο με σχεδιασμό κουπέ και πρωτοποριακούς κινητήρες, που δεν αφήνει κανένα περιθώριο αμφισβήτησης της κυριαρχίας της στη συγκεκριμένη, «κλειστή» κατηγορία.\nΜε την τρίτη γενιά της CLS, η Mercedes-Benz ενισχύει περισσότερο από ποτέ την αίγλη και το μοναδικό χαρακτήρα αυτού του πρωτοποριακού μοντέλου: η νέα γενιά έχει όλα τα γονίδια της CLS με την τοξωτή γραμμή οροφής, τις επίπεδες γραμμές παραθύρων και το χαμηλωμένο πίσω μέρος της καμπίνας επιβατών. Ταυτόχρονα, αποτελεί άλλο ένα παράδειγμα της λογικής εξέλιξης της σχεδιαστικής φιλοσοφίας SensualPurity (αισθαντικής καθαρότητας): οι έντονες ακμές και γραμμές έχουν μειωθεί σημαντικά.\nΕσωτερικό: Το πολυτελές εσωτερικό της CLS Coupé εντυπωσιάζει με τις καθαρές, λιτές γραμμές του και εναρμονίζεται απόλυτα με τα αισθαντικά, ρευστά περιγράμματα στο εξωτερικό του αυτοκινήτου. Για μια συνολικά κομψή εμφάνιση, η κυματοειδής σχεδίαση εκτείνεται από τις μπροστινές μέχρι τις πίσω πόρτες, περιβάλλοντας και την κολόνα Β. Νέο χαρακτηριστικό του ατμοσφαιρικού φωτισμού αποτελούν τα φωτιζόμενα στόμια αεραγωγών που θυμίζουν τουρμπίνα αεριωθούμενου. Για πρώτη φορά, η CLS Coupé είναι πενταθέσια. Εάν χρειαστεί, οι πλάτες των καθισμάτων μπορούν να αναδιπλώνονται προς τα κάτω σε αναλογία 40:20:40, επεκτείνοντας το πορτμπαγκάζ χωρητικότητας 520 λίτρων.\nΒασικός εξοπλισμός: Περιλαμβάνει προβολείς LED High Performance, ζάντες αλουμινίου 18 ιντσών με μικτά ελαστικά, υποβοήθηση διατήρησης λωρίδας, υποβοήθηση τήρησης ορίων ταχύτητας, οθόνη συστήματος πολυμέσων 12,3 ιντσών, ατμοσφαιρικό φωτισμό με φωτιζόμενους αεραγωγούς, κάμερα οπισθοπορείας, πλοήγηση ΜΒ Entrynavigation, Touchpad, μονάδα επικοινωνίας με LTE και υπηρεσίες Mercedesmeconnect.\nΑεροδυναμικά χαρακτηριστικά: Παρά τις μεγαλύτερες εξωτερικές διαστάσεις και τους μεγαλύτερους τροχούς του βασικού εξοπλισμού, η νέα CLS συγκαταλέγεται στους ηγέτες αεροδυναμικής της κατηγορίας της με τιμή Cd ίση με 0,26 και μετωπική επιφάνεια (A) 2,31 τ.μ. Το αποτέλεσμα αυτό επιτεύχθηκε χάρη σε διάφορες βελτιώσεις που πραγματοποιήθηκαν τόσο με προσομοιώσεις ηλεκτρονικού υπολογισμού όσο και στην αεροδυναμική σήραγγα. Χάρη στο πακέτο Ακουστικής Άνεσης με πολυστρωματικά τζάμια ασφαλείας, το coupé προσφέρει την υψηλή αεροακουστική άνεση που χαρακτηρίζει μία Mercedes.\nΝέα σειρά κινητήρων: Η τρίτη γενιά της Mercedes-Benz CLS εξοπλίζεται με ολοκαίνουριους κινητήρες, με τρία εξακύλινδρα μοντέλα διαθέσιμα κατά την παρουσίαση την αγορά:\nCLS δ 450 4MATIC (270 kW+ 16 kW/367 hp + 22 hp, κατανάλωση καυσίμου σε μικτό κύκλο: 7,8 l/100 km, εκπομπές CO2 σε μικτό κύκλο: 178 g/km).\nΟ νέος, συστηματικά εξηλεκτρισμένος εν σειρά εξακύλινδρος κινητήρας με EQ Boost (ενσωματωμένη μίζα-δυναμό) και ηλεκτρικό κύκλωμα οχήματος 48 V τροφοδοτεί την CLS 450 4MATIC.\nMercedes-AMG CLS 53 4MATIC+: Αυτό το μοντέλο (κατανάλωση καυσίμου σε μικτό κύκλο 8,7 l/100 km, εκπομπές CO2 σε μικτό κύκλο 200 g/km) συνδυάζει σπορ σχεδίαση με δυναμικές επιδόσεις και υψηλή αποδοτικότητα. Το βασικό της εξάρτημα είναι ένας νέος, εξηλεκτρισμένος 3λιτρος κινητήρας με διπλή υπερπλήρωση και ηλεκτρικό βοηθητικό συμπιεστή.\nΝέα συστήματα υποβοήθησης οδήγησης με διευρυμένες λειτουργίες: Με το πακέτο υποβοήθησης οδήγησης, η νέα CLS εξοπλίζεται με τα πιο καινούρια συστήματα υποβοήθησης του οδηγού βάσει διαδρομής. Η ενεργή υποβοήθηση απόστασης DISTRONIC και η ενεργή υποβοήθηση διεύθυνσης υποστηρίζουν ακόμη αποτελεσματικότερα τον οδηγό στη διατήρηση απόστασης ασφαλείας και την ασφαλή διεύθυνση του αυτοκινήτου. Η ταχύτητα προσαρμόζεται αυτόματα πριν από στροφές, διασταυρώσεις ή κυκλικούς κόμβους.\nΣύστημα ελέγχου ανέσεων ENERGIZING: Συνδέει διάφορα συστήματα άνεσης του αυτοκινήτου, επιτρέποντας τη δημιουργία συγκεκριμένης ατμόσφαιρας ευεξίας σύμφωνα με τις επιθυμίες του πελάτη. Κατά συνέπεια, μπορούν να βελτιώνονται η ευεξία και η απόδοση τόσο του οδηγού όσο και των υπολοίπων επιβατών. Με το σύστημα ελέγχου ανέσεων ENERGIZING, συνδυάζονται συγκεκριμένες λειτουργίες του συστήματος κλιματισμού (και αρωματισμού) και των καθισμάτων (θέρμανση, αερισμός, μασάζ), η θέρμανση επιφανειών καθώς και ο φωτισμός/η μουσική ανάλογα με τη διάθεση.\nΣχεδιασμός χειριστηρίων και ενδείξεων: Κατ’ επιλογή, το εσωτερικό μπορεί να εξοπλιστεί με το νέο WidescreenCockpit με φωτεινές οθόνες υψηλής ανάλυσης. Το πλήρως ψηφιακό cockpit προσφέρει τρία διαφορετικά στυλ ενδείξεων "Classic", "Sport" και "Progressive". Τα πλήκτρα ελέγχου αφής, ως νέα χαρακτηριστικά, τοποθετούνται στο τιμόνι, όπου βρίσκονται πλέον και τα χειριστήρια για το DISTRONIC και το cruise control. Ο φωνητικός έλεγχος έχει επεκταθεί, ώστε να περιλαμβάνει λειτουργίες του οχήματος, όπως έλεγχος κλιματισμού και θέρμανση/αερισμός καθισμάτων εσωτερικός φωτισμός, αρωματισμός/ιονισμός, λειτουργία μασάζ στα καθίσματα και οθόνη head-up.\nΕπίσης, η Mercedes Benz, από την 1η Ιανουαρίου 2018 παρέχει τη δυνατότητα στους πελάτες της να ανακαλύψουν τον ψηφιακό κόσμο της μάρκας μέσω του νέου brand Mercedes me, καθιστώντας εφικτή πλέον την δικτύωσή τους με το όχημά τους και το όχημα με τον κόσμο γύρω του.\nΤο μέλλον δεν αφορά μόνο σε νέα μοντέλα και κατηγορίες οχημάτων. Η μάρκα έχει στοχεύσει στη βέλτιστη εμπειρία εξυπηρέτησης των πελατών της, ακούγοντας και ακολουθώντας τις ανάγκες και τις επιθυμίες τους. Το νέο brand υπηρεσιών "Mercedes me" έρχεται για να καλύψει μία πληθώρα αναγκών και επιθυμιών του πελάτη, τόσο όσον αφορά στις πωλήσεις και το After-Sales όσο και στο marketing, προσφέροντάς τους κάτω από την ομπρέλα του "Mercedes me" πάντοτε την ξεχωριστή, premium εμπειρία των υπηρεσιών της Mercedes-Benz. Καιρός, διασκέδαση, ταξίδια ή lifestyle: η εγγραφή στο Mercedes me δίνει στον πελάτη πρόσβαση σε χρήσιμες πληροφορίες παντού και κάθε στιγμή.


By aliatas on 17 Μαρτίου 2020 EDITORIALS, ΑΛΙΑΤΑΣ ΠΑΝΑΓΙΩΤΗΣ, ΕΠΙΚΑΙΡΑ..., ΣΤΕΝΕΣ ΕΠΑΦΕΣ ΜΕ ΤΗ ΜΕΓΑΛΥΤΕΡΗ ΟΜΑΔΑ ΤΟΥ ΚΟΣΜΟΥ\nΠριν από 2.300 χρόνια, ο Επίκουρος προειδοποιούσε τους σημερινούς οπαδούς (και όχι μόνο) ότι η χωρίς μέτρο επιδίωξη της ευτυχίας είναι πιθανότερο να τους κάνει δυστυχισμένους. Ευτυχία για τους οπαδούς μιας μεγάλης ομάδας είναι η κατάκτηση τίτλων. Περίπου δύο αιώνες αργότερα, ο Βούδας ισχυρίστηκε κάτι ακόμα πιο ριζοσπαστικό, διδάσκοντας τους σημερινούς οπαδούς (και όχι μόνο), ότι στην πραγματικότητα η επιδίωξη ευχάριστων αισθήσεων είναι ακριβώς η ρίζα της οδύνης. Ευχάριστα αισθάνονται οι οπαδοί των μεγάλων ομάδων όταν οι σύλλογοι που υποστηρίζουν κατακτούν τίτλους. Οι αισθήσεις αυτές είναι εφήμερες δονήσεις χωρίς νόημα. Όχι, μετά τον Επίκουρο και το Βούδα δε θα μνημονεύσω τον Ντέμη και την περιβόητη δήλωση του «το πρωτάθλημα είναι μια εφήμερη χαρά» γιατί δεν έχει δικαίωμα σε μια τέτοια προσέγγιση ένας εκπρόσωπος του επαγγελματικού – κερδοσκοπικού ποδοσφαίρου της αγοράς.\nΤο ποδόσφαιρο των αφεντικών απευθύνεται σε οπαδούς πελάτες και οι πελάτες οπαδοί «οφείλουν» να απαιτούν την μέγιστη δυνατή ενίσχυση της ομάδας τους σε καθεστώς «αθλητισμού» της αγοράς. Απαραίτητη αυτή η εξήγηση για να μην παρανοηθούν τα όσα γράφτηκαν στην αρχή και αφορούν ένα υγιές αθλητικό οικοδόμημα μακριά από τις λογικές της εμπορευματοποίησης. Μόνο εκεί γίνεται εφήμερος ο πρωταθλητισμός. Μόνο όταν ο Αθλητισμός γίνει «αθλητισμός» των επενδυτών οι αισθήσεις της επικυριαρχίας γίνονται εφήμερες δονήσεις χωρίς νόημα.\nΑκόμα και σήμερα που οι αιχμάλωτοι οπαδοί του Ολυμπιακού έχουν βιώσει καμιά ντουζίνα συνεχόμενα πρωτάθλημα αγορασμένα από το μεγάλο αφεντικό, δεν αντιδρούν σε αυτά με ικανοποίηση· αντίθετα απλώς λαχταρούν ψυχωτικά το επόμενο. Οι φουκαράδες οι οπαδοί του ΠΑΟΚ, παρ’ ότι είχαν 30 χρόνια να το δουν ήδη ξέχασαν το πρωτάθλημα των Πρεσπών που τους αγόρασε ο σωτήρας που ήρθε από τη Ρωσία και ασχολούνται με την κυβέρνηση που τους έσωσε με νομοθετικό πραξικόπημα από υποβιβασμό για δεύτερη φορά, μετά το 2017 και την εισβολή του πατερούλη με τη διακοπή του αγώνα της Τούμπας με την ΑΕΚ. Όσες απολαυστικές ή συναρπαστικές αισθήσεις κι αν νιώσουν οι οπαδοί, ποτέ δε θα είναι ικανοποιημένοι.\nΔυστυχώς όπως στην πραγματική ζωή, που χρειάστηκε μια πανδημία για να καταλάβουμε ότι η υγεία δεν μπορεί να είναι εμπορικό προϊόν και πεδίο επιχειρηματικής δράσης, ότι είναι απαραίτητη η θωράκιση του κοινωνικού κράτους πρόνοιας γιατί μόνο εκεί μπορείς να απευθυνθείς σε ώρα ανάγκης, έτσι και στον μικρόκοσμο του ποδοσφαίρου μπορούμε να καταλάβουμε τη ζωή εκ των υστέρων, αλλά δεν μπορούμε να τη ζήσουμε εκ των υστέρων. Μπορούμε μόνο να ελπίζουμε πως όταν μετά από πολλά χρόνια η ιστορία μιλήσει θα βοηθήσει τις επόμενες γενιές των πολιτών – οπαδών να αποφύγουν την επανάληψη.\nΌταν σαν λαϊκή συλλογικότητα έχεις προχωρήσει τόσο μακριά που δεν μπορείς πια να κάνεις ούτε βήμα, τότε έχεις διανύσει μόνο τη μισή απόσταση από αυτή που ένας καλά οργανωμένος και στοχοπροσηλωμένος λαός μπορεί και είναι ικανός να διανύσει.\nΚαι κάπου εδώ κάνουμε την εμφάνιση μας εμείς οι οπαδοί της ΑΕΚ. Εμείς που μεγαλώσαμε θερίζοντας λιακάδα, ανάμεικτη με σκέψεις κι άνεμο, να σιγοψιθυρίζει απαλός τη μοναξιά που κρύβει ένας μοναχικός περίπατος στο άλσος. Σαν ανάμνηση που τη στριμώξαμε πίσω απ’ το τζαμάκι της κορνίζας μες το σαλόνι παλιού αρχοντικού στα προσφυγικά, που δεν επισκεπτόμαστε με την παλιά συχνότητα, μια βιωματική πραγματικότητα που την αποκαλούμε «παρελθόν» υποτιμώντας την, δίχως χρόνο για ενδοιασμούς, αναστολές αθωότητας κι ενοχικά ερωτηματικά. Αποφευκτό δεν ειν’ έτσι κι αλλιώς, ότι καταφέρνει η συνείδηση μας να σκαλίζει σπλάχνα με τρόπο χθόνιο κι ανύποπτο;\nΘερίζοντας λιακάδα δε μεγάλωσε και η ΑΕΚ; Η ΑΕΚ στα πρώτα της χρόνια ήταν μια μικρή κυρία που ίσως δεν είχε καταλάβει από τότε πόσο σπουδαία ήταν. Κατάφερε να ξεχωρίσει καθώς μεγάλωνε, συχνά χωρίς καν να το συνειδητοποιήσει, το μυστικό της ήταν οι άνθρωποι της. Έμαθαν να αφουγκράζονται το μεγαλείο του συλλόγου και να ακολουθούν το πάθος που είχαν κρυμμένο στην καρδιά τους. Έπειτα επένδυσαν πολύ χρόνο και κόπο για να κατακτήσουν τους στόχους τους, ακόμα και όταν κανένας δεν πίστευε ότι θα τα καταφέρουν. Αυτός είναι ο λόγος που πρέπει να μελετάμε την ιστορία της ΑΕΚ προσεκτικά. Να αφιερώνουμε αρκετό χρόνο για να αναλογιστούμε τις πράξεις των ιδρυτών μας και να αφήσουμε το παράδειγμα τους να μας αγκαλιάσει σαν μια γλυκιά ανάμνηση. Η ιστορία της ΑΕΚ κυλάει γρήγορα, μερικές φορές όμως χρειάζεται να κάνει αργά βήματα για να την αλλάξουμε προς το καλύτερο.\nΠοια είναι αυτή η αλλαγή; Ποιο θα είναι αυτό το καλύτερο; Μεγάλη κουβέντα. Όπως κάθε πορεία προς την πρόοδο έτσι και στην περίπτωση μας χρειάζεται μπόλικη υπομονή, επιμονή και βήμα – βήμα κατακτήσεις. Πρωταρχικό θέμα προσέγγισης κατά τη γνώμη μου είναι αυτό της οπαδικής μισαλλοδοξίας. Του εργαλείου δηλαδή των επιτελείων των ΠΑΕ για το «Διαίρει και βασίλευε» που εφαρμόζουν. Είναι το ίδιο δηλητηριώδες με τη μισαλλοδοξία του φασισμού, ρατσισμού, εθνικισμού που χρησιμοποιούν για το δικό τους «Διαίρει και βασίλευε» οι κεντρικότερες και ευρύτερες εξουσίες πέρα από το ποδόσφαιρο και τα άλλα αθλητικά δρώμενα.\nΗ μισαλλοδοξία αποσπά την προσοχή των πλατιών λαϊκών οπαδικών μαζών από τα υπαρκτά προβλήματα των συλλόγων, σε καθεστώς «αθλητισμού» της αγοράς και στρέφει την προσοχή τους σε ανταγωνιστικά ζητήματα, τα υποτιθέμενα «κοινά» θέματα οπαδών και εταιρείας. Η πολιτική του εξερεθισμού του οπαδικού συνόλου μιας ομάδας ενάντια στο οπαδικό σύνολο μιας άλλης, όχι σπάνια παίρνει τρομαχτικές διαστάσεις, απειλώντας να πνίξει στο αίμα και στα δάκρυα την υπόθεση των οπαδών. «Διαίρει και βασίλευε», αυτός είναι ο σκοπός της πολιτικής του εξερεθισμού που πατρονάρεται από τους επικεφαλείς των ΠΑΕ – ΚΑΕ και τα επιτελεία τους.\nΗ κατανόηση της οπαδικής τραγωδίας γίνεται μέσα από τη θεωρητική προσέγγιση της έννοιας της ομάδας. Η ιδέα του κάθε συλλόγου είναι μια ιστορική κατηγορία. Η κατανόησή της πρέπει να γίνει με τα μέσα της κριτικής θεωρίας και όχι με την αφηρημένη έννοια περί ομάδας, δηλαδή πώς μπορεί να λειτουργήσει σήμερα σε καθεστώς «αθλητισμού» της αγοράς. Η ομάδα που αγαπάμε είναι κάτι πολύ συγκεκριμένο. Πολύ συγκεκριμένος όμως είναι και ο ρόλος της εκάστοτε εταιρείας που εκμεταλλεύεται την ομάδα μας. Αν σαν οπαδικό σύνολο δεν καταφέρεις να κάνεις τον διαχωρισμό ομάδας – εταιρείας τότε έστω και άθελα σου θα κλιθείς να παίξεις ένα ρόλο επικίνδυνα αντιδραστικό.\nΟ οπαδός πρέπει να είναι είναι ανειρήνευτος απέναντι στην μισαλλοδοξία, ακόμη και όταν αυτή ειναι φαινομενικά «δίκαια», «δικαιολογημένη», ραφιναρισμένη και πολιτισμένη.\nΔεν τρέφω καμία αυταπάτη. Οι ΠΑΕ, οι ΚΑΕ και οι κάθε είδους και μορφής εταιρείες εκμετάλλευσης των συλλόγων και των οπαδών τους, δε θα αποσυρθούν όσο το κεφαλαιοκρατικό σύστημα κοινωνικής αναπαραγωγής εξακολουθεί να κυριαρχεί στον κόσμο. Η οριστική εξάλειψη της κερδοσκοπικής – κοινωνικής εκμετάλλευσης των ομάδων είναι δυνατή μονάχα με την πτώση της αστικής τάξης. Αυτό δεν σημαίνει όμως ότι θα υπομένουμε την εκμετάλλευση με σταυρωμένα τα χέρια.\nΟι «αθλητικές» εταιρείες, στην προσπάθειά τους να επιβληθούν εσωτερικά – τοπικά αλλά και διεθνώς οι μεγαλύτερες, επιδίδονται σε έναν ανελέητο ανταγωνισμό ο οποίος σκοπεύει στον εκτοπισμό των οικονομικών αντιπάλων τους από την εγχώρια και διεθνή αρένα αντίστοιχα. Αυτό έχει αποτέλεσμα την όξυνση των αντιθέσεων.\nΓια να διερευνήσουμε όλα αυτά τα σύνθετα και ποικίλα προβλήματα θα πρέπει να απαντήσουμε στο καίριο ερώτημα, τι είναι μια ομάδα, ένας αθλητικός σύλλογος. Η ΑΕΚ για να εστιάσουμε στα δικά μας, είναι πριν απ’ όλα, μια κοινότητα, μια καθορισμένη κοινότητα ανθρώπων. Η κοινότητα αυτή δεν είναι ούτε από μια ράτσα ούτε από μία φυλή. Κυρίως αυτό ισχύει στην στελέχωση των αγωνιστικών τμημάτων των δημοφιλέστερων αθλημάτων στα οποία δραστηριοποιείτε ο σύλλογος. Η οπαδική σύνθεση της ομάδας δεν είναι ένα εφήμερο μάζωμα, αλλά μια σταθερή κοινότητα ανθρώπων όπου η κοινότητα της γλώσσας είναι ένα από τα χαρακτηριστικά γνωρίσματα. Στην παρούσα ιστορική πραγματικότητα η κοινότητα αυτή έχει ξεκάθαρα ταξικά χαρακτηριστικά. Από τη μια έχουμε τους πολλούς είτε εστιάζοντας στους οπαδούς, είτε εστιάζοντας στους αθλητές, οι οποίοι ανήκουν στην τάξη των εκμεταλλευόμενων και από την άλλη μια χούφτα μεγαλομέτοχοι που σε αρκετές περιπτώσεις μπορεί να είναι και ένας παντοκράτορας ιδιοκτήτης, που είναι ο εκμεταλλευτής της όλης φάσης.\nΑς δούμε τώρα πώς αναπτύσσεται η οπαδική μισαλλοδοξία. Το βασικό για μια αθλητική εταιρεία (ΠΑΕ-ΚΑΕ) είναι να πουλά το εμπόρευμα του αθλητικού θεάματος ώστε να βγει νικήτρια από το συναγωνισμό της με τις άλλες αθλητικές εταιρείες. Η αγορά είναι το πρώτο σχολείο όπου μια αθλητική εταιρεία διδάσκεται την μισαλλοδοξία.\nΣτην αγορά του επαγγελματικού – κερδοσκοπικού αθλητισμού ο ανταγωνισμός συνοδεύεται από την άμεση κυριαρχία της μιας αθλητικής εταιρείας επί της άλλης.\nΗ οπαδική μισαλλοδοξία χρησιμοποιείται από παλιά από τις κυρίαρχες εξουσίες των αναπτυγμένων αθλητικών εταιρειών για τη διευκόλυνση της εκμετάλλευσης των οπαδών με το να εξεγείρουν τις λαϊκές μάζες τη μια ενάντια στην άλλη, με το να τις αντιπαραθέτουν στην γηπεδική αρένα υποκαθιστώντας τις ταξικές έννοιες με οπαδικές έννοιες μισαλλοδοξίας και σοβινισμού.\nΤο σύνθημα του οπαδικού σοβινισμού και μισαλλοδοξίας, στην πραγματικότητα είναι μια ανοιχτή απάτη των Ανωνύμων Εταιρειών που εκμεταλλεύονται τους συλλόγους. Η μαχόμενη οπαδική μισαλλοδοξία αποκτηνώνει, αποβλακώνει και διαιρεί τους οπαδούς για να τους σύρει στο άρμα της εκάστοτε εταιρείας που εκμεταλλεύεται την ομάδα. Να πιο είναι το βασικό γεγονός της σύγχρονης πραγματικότητας. Όποιος θέλει να υπηρετεί την αγνή και ξεκάθαρα αθλητική μορφή της αγαπημένης του ομάδας, έχει χρέος να συνενώνει τους οπαδούς όλων των ομάδων παλεύοντας ακλόνητα ενάντια στον οπαδικό σοβινισμό και της εταιρείας που εκμεταλλεύεται τη δική του ομάδα και των άλλων. Όποιος υπερασπίζει το σύνθημα του οπαδικού σοβινισμού δεν έχει καμία θέση μέσα στους απλούς – αγνούς οπαδούς, αλλά μέσα στους εθελόδουλους μικροαστούς οπαδούς του μεγάλου αφεντικού της εταιρείας.\nΤρίτη,17 Μαρτίου 2019


Fits me: Προβάρισμα ρούχων τώρα και στο Internet!\nΌλο και περισσότερος κόσμος στρέφεται καθημερινά προς το online shopping. Χαμηλότερες τιμές, μεγαλύτερη ποικιλία και διανομή στο σπίτι (ή στο ταχυδρομείο) είναι μερικοί μόνο από τους λόγους. Τι γίνεται όμως όταν οι αγορές έχουν να κάνουν με ρούχα; Πώς μπορεί κανείς να γνωρίζει αν το ρούχο θα του στρώσει χωρίς να το προβάρει;\nΤα προβλήματα αυτά έρχεται να λύσει η νέα υπηρεσία Fits me, η οποία με έναν ευρηματικότατο τρόπο κάνει τις διαδικτυακές αγορές ρούχων παιχνιδάκι, δοκιμάζοντας τα ρούχα σου για εσένα!\nΠρόκειται στην ουσία για μία κούκλα που ακούει στο όνομα Fitbot (αντρική και γυναικεία) και προσαρμόζεται κάθε φορά στις διαστάσεις σου. Στόχος της Fitbot είναι να προσομοιώσει όσο το δυνατόν καλύτερα όλους τους πιθανούς σωματότυπους.\nΤο μόνο που έχεις, λοιπόν, να κάνεις είναι να μετρήσεις λεπτομερώς τις διαστάσεις σου και να ξεκινήσεις το online shopping, χωρίς να ανησυχείς πλέον ότι θα βρεθείς προ εκπλήξεως την επόμενη φορά που θα ανοίξεις το δέμα σου.\nΑν επιθυμείτε να δοκιμάσετε την υπηρεσία Fits me μπορείτε να το κάνετε από εδώ.


Το ΕΚΑΒ τιμά τους διασώστες που έπεσαν στο καθήκον - TheNewspaper.gr\n-166 min. ago-Κύπρος: Εκκενώνεται χωριό εξαιτίας πυρκαγιάς\n-147 min. ago-Τουλάχιστον δέκα νεκροί από πυρκαγιά που ξέσπασε σε ξενοδοχείο καραντίνας\n-128 min. ago-Ο Πάπας Φραγκίσκος για την ενότητα και τη συνύπαρξη του λαού του Λιβάνου\n-124 min. ago-Πραγματοποιήθηκαν τα αποκαλυπτήρια της προτομής του Λαρίσης Ιγνατίου στη Σαλαμίνα (φωτο)\n-109 min. ago-Ο Πατριάρχης των Καθολικών Μαρωνιτών κάλεσε σήμερα την κυβέρνηση να παραιτηθεί\n-107 min. ago-Λάρισα: Ιερέας θετικός στον κορωνοϊό\n-105 min. ago-Πριγκίπισσα Ευγενία: Οι δημόσιες ευχές για τα γενέθλια της πριγκίπισσας Βεατρίκης\n-95 min. ago-Έπτα νέα κρούσματα κορωνοϊού το τελευταίο 24ωρο στη Λάρισα – Ένα αφορά φοιτητή που επέστρεψε από διακοπές σε νησί\n-92 min. ago-«Ανταρσία» στη Σκιάθο από καταστηματάρχες μπαρ - Άνοιξαν παρότι είχαν σφραγιστεί από την Αστυνομία\n-89 min. ago-«Πενθούμε με αυτούς που πενθούν και είμαστε συνοδοιπόροι όλων όσοι υποφέρουν και έχουν ανάγκη»


Επεξεργαστής Intel Xeon Gold 5220R 2.2GHz 24 πυρήνων, 24C/48T, 10.4GT/δευτ, 35.75M Cache, Turbo, HT (150W) DDR4-2666 : Εξαρτήματα & αναβαθμίσεις | Dell Ελλάδα\nΕπεξεργαστής Intel Xeon Gold 5220R 2.2GHz 24 πυρήνων, 24C/48T, 10.4GT/δευτ, 35.75M Cache, Turbo, HT (150W) DDR4-2666\nΟ επεξεργαστής Intel Xeon® Gold 5220R, 2.2GHz, 24 πυρήνων ενισχύει την απόδοση και την ταχύτητα του συστήματός σας. Επιπροσθέτως, η τεχνολογία εικονικοποίησης δίνει τη δυνατότητα μεταφοράς περισσότερων περιβαλλόντων. Υποστηρίζει την τεχνολογία Enhanced Speedstep® που επιτρέπει τις εναλλαγές ανάμεσα στην απόδοση και την κατανάλωση ενέργειας.\nΟι Τεχνολογίες παρακολούθησης θερμικής απόδοσης προστατεύουν το πακέτο και το σύστημα του επεξεργαστή από βλάβες που οφείλονται σε θερμικούς παράγοντες μέσα από διάφορες λειτουργίες θερμικής διαχείρισης. Το VT-x με Extended Page Tables (EPT), που είναι επίσης γνωστό και ως Second Level Address Translation (SLAT), παρέχει επιτάχυνση για εικονικά διαμορφωμένες εφαρμογές με υψηλές απαιτήσεις μνήμης. Εφοδιασμένος με περισσότερα χαρακτηριστικά, ο επεξεργαστής Xeon Gold 5220R 2.2GHz αποτελεί την ιδανική επιλογή ουσιαστικά για όλες τις εφαρμογές με υψηλές απαιτήσεις σε δεδομένα ή με βασική επιχειρηματική υποδομή.\nΕξάρτημα κατασκευαστή : JMF11\nΕξάρτημα Dell : 338-BVKT


Πικέ: «Έχει γίνει… τσίρκο!» | Onsports.gr\nhome ΠοδόσφαιροΕυρώπηΙσπανίαΠικέ: «Έχει γίνει… τσίρκο!» Κοινοποιήστε\nΠικέ: «Έχει γίνει… τσίρκο!»\tΣυντάκτης: Δημήτρης Δρίζος\nΔημοσίευση: Πέμπτη, 02 Φεβρουαρίου 2012 09.26\nΟ αμυντικός της Μπαρτσελόνα, Ζεράρ Πικέ, σχολίασε την διαιτησία στην αναμέτρηση με την Βαλένθια για το ισπανικό Κύπελλο.\tΟι δυο ομάδες αναδείχτηκαν ισόπαλες με 1-1 στο πρώτο παιχνίδι στο πρώτο παιχνίδι, με την Βαλένθια να έχει παράπονα από την διαιτησία… «Δίνουμε μεγαλύτερη σημασία στους διαιτητές παρά στους παίκτες. Αυτό έχει γίνει… τσίρκο», δήλωσε στην ιστοσελίδα της AS ο Ισπανός αμυντικός της Μπαρτσελόνα.\n«Ήμασταν καλύτεροι σε όλο το παιχνίδι, ενώ η Βαλένθια ήταν πολύ καλή στην άμυνα. Χάσαμε ευκαιρίες, ωστόσο πήραμε ένα καλό αποτέλεσμα για το ‘Καμπ Νου’», πρόσθεσε ο Πικέ.\tΚατηγορία: Ισπανία


Τι μπορείτε να κάνετε κάθε πρωί για να νιώσετε ευτυχισμένοι | Γόβα Στιλέτο\nΑρχική Ψυχολογία Το ήξερες; Τι μπορείτε να κάνετε κάθε πρωί για να νιώσετε ευτυχισμένοι\nΤι μπορείτε να κάνετε κάθε πρωί για να νιώσετε ευτυχισμένοι\nΣάββατο 03 Φεβρουαρίου 2018, 07:36\nΗ ρουτίνα της καθημερινότητας μπορεί να σας κάνει να ξεχάσετε τα απλά πράγματα που μπορούν να σας κάνουν ευτυχισμένους. Πρέπει όμως να σπάσετε αυτό τον φαύλο κύκλο, διαφορετικά δεν θα νιώσετε ποτέ πραγματικά ευτυχισμένοι. Τι μπορείτε να κάνετε; Δείτε παρακάτω...


Ευρωπαϊκά χρηματιστήρια: Πτώση σημειώνουν οι μετοχές – politik.gr\n22/06/2020, 8:12 πμ\nΠτωτικές τάσεις επικρατούν στα Ευρωπαϊκά χρηματιστήρια με το άνοιγμα των συνεδριάσεων.\nΕιδικότερα, πτώση σημείωσαν οι ευρωπαϊκές μετοχές σήμερα στο ξεκίνημα των συναλλαγών, καθώς οι ενδείξεις για αύξηση των κρουσμάτων στη Γερμανία και άλλες χώρες δημιούργησαν ανησυχία στους επενδυτές, οι οποίοι ήλπιζαν σε μια γρήγορη οικονομική ανάκαμψη από την κρίση.\nΟ πανευρωπαϊκός δείκτης STOXX 600 σημείωσε πτώση 1% στις 10:10 ώρα Ελλάδας, με τις μετοχές των εταιριών ταξιδιών και αναψυχής, πετρελαίου και αερίου και τραπεζών να καταγράφουν τις μεγαλύτερες απώλειες.\nΗ μετοχή της Lufthansa σημείωσε πτώση 6,7% εν μέσω αντιπαράθεσης μεταξύ του μεγαλύτερου μετόχου της αεροπορικής εταιρίας και της γερμανικής κυβέρνησης για τους όρους του σχεδίου διάσωσης ύψους 9 δισεκ. ευρώ.\nElite διαιτητές επέλεξε η ΚΕΔ για τα ημιτελικά του Κυπέλλου